Meč Budućnosti i Zvezde nije odigran - Čović smatra da je put u Podgoricu bezbednosni rizik\nGrbovi košarkaških klubova Budućnost i Crvena zvezda (Foto: preuzeto sa zvaničnih veb stranica Budućnosti i Zvezde)\nKošarkaška utakmica Budućnosti VOLI i Crvene zvezde nije odigrana jer se igrači Zvezde nisu pojavili u Sportskoj hali “Morača”, objavila je regionalna košarkaška ABA liga.\n“Javnost će na vreme biti obaveštena o budućim potezima Lige u vezi sa tim slučajem”, saopštila je ABA liga.\nUtakmica je bila zakazana za 18 časova uveče po lokalnom vremenu, igrači Budućnosti su izašli na teren, isto kao i sudije. Pošto meč zvanično nije odložen, podbačena je lopta i sačekano petnaest minuta, da se pojavi ekipa Crvene zvezde – što se nije dogodilo.\nČelnici ABA lige prethodno nisu donelu odluku o otkazivanju ili odlaganju meča. Istovremeno, prema tvrdnjama Nebojše Čovića, predsednika Košarkaškog kluba Crvena zvezda, nisu odgovorili na predlog o odlaganju meča. Čović je medijima rekao da je odlaganje predloženo na osnovu bezbednosnih procena koje su uradili organi u Srbiji – po kojima je odlazak u Podgoricu za igrače, stručni štab i simpatizere Zvezde predstavljao bezbednosni rizik.\nČović: Procene su ukazivale na rizik po bezbednost igrača i simpatizera Zvezde\n„Nismo želeli da budemo deo onoga što se trenutno događa u Crnoj Gori, ni nama ni Budućnosti to ne treba“, rekao je Čović aludirajući na napetosti nakon što su tamošnje vlasti u četvrtak usvojile Zakon o slobodi veroiposvesti – koji je izazvao burne reakcije u delu crnogorske i srpske javnosti. Čović se javnosti obratio povodom odluke da prvotimci Zvezde ne otputuju na utakmicu protiv Budućnosti koja je u ponedeljak trebalo da bude odigrana u podgoričkoj dvorani „Morača“.\nKošarkaški klub Budućnost je tokom dana saopštio da je dobio službeni dopis kojim regionalna ABA liga potvrđuje da je od Uprave policije službeno obaveštena da ne postoje razlozi da se utakmica u Podgorici sa Crvenom zvezdom ne odigra jer, kako je navedeno u odgovoru za koji navode da su dobili, sigurnost igrača i stručnog štaba ni u kom slučaju nije ugrožena. Ukazano je i da će se od momenta dolaska gostiju u Crnu Goru, boravka u njoj za vreme trajanja utakmice, i nakon nje osećati bezbedno.\nDirektor Uprave policije Crne Gore Veselin Veljović saopštio je da su preduzete sve neophodne mere i radnje u cilju bezbednog odigravanja košarkaške utakmice u Podgorici, objavio je portal Analitika.\n"Uprava policije garantuje da će se igrači Crvene Zvezde od momenta dolaska u Crnu Goru, boravka u njoj i za vreme trajanja utakmice i nakon nje osećati bezbedno", navodi se u Veljovićevom saopštenju.\nPropozicije takmičenja u ABA regionalnoj košarkaškoj ligi propisuju da ukoliko se ekipa neopravdano ne pojavi na utakmici ili neopravdano odbije učešće u meču, gubi utakmicu 20:0. Rukovodstvo lige se o tome još nije izjašnjavalo.\nKošarkaški derbi (opet) u raljama politike\nNa utakmicu rivala, čiji susreti godinama, osim sportskim nabojem, obiluju političkim tenzijama – dodatnu senku bacili su događaji s kraja prethodne nedelje, kada je crnogorski parlament usvojio Zakon o slobodi veroispovesti.\nTaj potez izazvao je burne reakcije Srpske pravoslavne crkve (SPC) i prosrpski orijentisane opozicije u Crnoj Gori oličene u višednevnim protestima organizovanim širom zemlje, ali i u Srbiji u kojoj značajan deo javnosti postupak crnogorskih vlasti tumači kao dozvolu za uzurpaciju imovine SPC i atak na pripadnike srpskog naroda u Crnoj Gori.\nČetiri policajca povređena u pokušaju deblokade prilaza podgoričkom aerodromu\nCrnogorski vicešampion ABA lige je u subotu u saopštenju pozvao navijače i javnost na, kako je ukazao, dostojanstvo i odgovornost - uoči gostovanja svog košarkaškog rivala.\n“Molimo vas da kao i mnogo puta do sada, pokažemo odgovornost i dostojanstvo, da dočekamo goste u pravom sportskom maniru, kao što je to bio slučaj prilikom utakmice protiv Partizana. Naš klub će u organizacijskom smislu uložiti maksimalan napor da obezbedi da utakmica protekne bez bilo kakvih incidenata, a isto očekujemo i od svih prisutnih“, saopštilo je rukovodstvo podgoričkog kluba, dodavši i da će organizovanje meča propratiti specijalne mere bezbednosti.\n„Svi vlasnici karata su po prvi put precizno evidentirani, tako da će u slučaju bilo kakvog neprimerenog i ekscesnog ponašanja snositi ličnu odgovornost“, istakla je uprava Budućnosti, koja je ove godine na međunarodnoj sceni nastupala u Uleb kupu.\nGost Budućnosti, učesnik elitnog evropskog košarkaškog takmičenja Evrolige i šampion ABA lige - beogradska Crvena zvezda, tražila je da se utakmica odloži za 24. februar naredne godine.\n„KK Crvena zvezda kontaktirao je tim povodom nadležne bezbedonosne organe Republike Srbije, koji su konstatovali da se ne može isključiti mogućnost eventualnih incidenata na navedenoj utakmici, usmerenih prema igračima i stručnom štabu, upravi i simpatizerima KK Crvena zvezda, bez obzira na bezbednosne mere koje bi bile preduzete od strane domaćina. Zato smatramo da bilo kakav, i najmanji, a posebno incident, koji je vezan za neke druge, a ponajmanje sportske motive, može u ovom trenutku da nanese nesagledivu štetu očuvanju ABA lige“, ukazano je, između ostalog, u saopštenju koje je u nedelju objavilo rukovodstvo Zvezde.\nU Budućnosti, pak, inicijativu o odlaganju ne prihvataju.\n"Smatramo da ne postoji nijedan razlog za odlaganje planirane utakmice za čije nesmetano odigravanje su preduzete sve nephodne organizacione i bezbednosne mere od strane našeg kluba i nadležnih državnih organa. Shodno tome Vas obaveštavamo da je sve spremno za odigravanje planirane utakmice", navedeno je u odgovoru crnogorskog kluba.\nBudućnost i Zvezda su dugogodišnji sportski rivali, čiji su mečevi u ovogodišnjem finalu ABA lige igranom aprila 2019, obeležili incidenti i napetosti. Crvena zvezda je u takmičenju, čiji je ulog nastup u prestižnoj Evroligi, savladala rivala iz Crne Gore sa 3:2 u utakmicama koje su obilovale nesportskim ponašanjem i navijanjem publike, kako u Podgorici, tako i u Beogradu.\nOstalo je zabeleženo, kako su objavile podgoričke Vijesti, da je uoči trećeg meča finalne serije dva rivala u Podgorici, sin ministra unutrašnjih poslova Crne Gore Amar Nuhodžić pljuvao igrače Crvene zvezde prilikom ulaska u dvoranu.\n"Iako je punoletan i sam snosi odgovornost, žao mi je što je navijačku strast u jednom momentu iskazao na nesportski način. Ja to ne podržavam. Ali svestan sam da to nije trebalo da uradi, on se izvinio. Iz ovoga bi trebalo da izvučemo pouku da sport treba da zbližava, a ne svađa i razdvaja. Posebno ne nas u regionu, koji smo najbliži jedni drugima. Tome bi svi trebalo da damo doprinos", reagovao je na postupke svog sina Mevludin Nuhodžić, ministar u Vladi Crne Gore, zadužen za unutrašnje poslove.\nPeti, odlučujući meč Zvezde i Budućnosti za titulu prvaka, kasnio je više od sat vremena pošto su navijači beogradskog kluba upali na teren tokom zagrevanja igrača, zbog čega su košarkaši Budućnosti napustili parket.\nFinale je završeno pobedom Zvezde 97:54 čime je osvojila titulu, a rukovodstvo Budućnosti tražilo je da meč i čitava finalna serija ABA lige bude poništena, iznoseći tvrdnje o neregularnosti. Njihov zahtev rukovodstvo lige nije usvojilo.\nVideo: Hot sport\nKao jedan od nadrističnijih primera preplitanja politike i sporta na prostoru Balkana mogao bi se uzeti neodigrani derbi meč zagrebačkog Dinama i beogradske Crvene zvezde na stadionu Maksimir 13. maja 1990. Na utakmici tadašnje jugoslovenske fudbalske lige izbila je tuča između lokalne navijačke grupe „Bed blu bojsa“ i navijača Zvezde, kojih je oko 3.000, iz Beograda došlo u Zagreb. Nerede je obeležio trenutak u kojem je Zvonimir Boban, tadašnji fudbaler Dinama i kasnije jedna od najvećih hrvatskih fudbalskih zvezda, napao policajca Refika Ahmetovića koji je bio raspoređen na obezbeđivanju meča i intervenisao tokom sukoba navijača Dinama i Zvezde.\nNavijačke sukobe „Bed blu bojsa“ i „Delija“, na zagrebačkom Maksimiru, značajan deo balkanske javnosti označio je uvodom u potonji rat i raspad bivše jugoslovenske federacije tokom devedesetih godina prošlog veka.\nMediji: Predsednik Crne Gore potpisao Zakon o slobodi vjeroispovesti\nBasiner za Glas Amerike: Važno je da crnogorske vlasti potvrde da ne otimaju crkvenu imovinu\nNovi protesti zbog usvajanja zakona o vjeroispovesti\nIncident u Skupštini Srbije zbog situacije u Crnoj Gori\nZvezdanu Terziću zabranjen ulazak u Crnu Goru\nBivši selektor Crne Gore preuzeo Srbiju\nTumbaković, Ivanić i Stojković zbog pritiska otkazali Crnoj Gori protiv Kosova\nSlavlje na Kosovu posle prekinute utakmice\nDivac fondacija i USAID: Mladi aktivisti rade na unapređenju lokalnih zajedica\nPosle NBA, ni NFL šampioni ne dolaze u Belu kuću\nTumbaković razrešen funkcije crnogorskog selektora


Pokret “Odgovor”: Prijedlog Durakovićeve deklaracije stigao Vučiću – dijalogin.tv\nPrijedlog deklaracije o priznavanju, toleranciji i zaštiti kulturnog identiteta i maternjih jezika Bošnjaka i Srba stigao je sinoć na adresu predsjednika Republike Srbije Aleksandra Vučića, a njegov autor Ćamil Duraković izražava nadu da će se u proces dijaloga o ovoj deklaraciji i konkretnim aktivnostima na njenoj provedbi uključiti svi ključni politički i društveni autoriteti obje zemlje.\nKako je saopćeno iz pokreta “Odgovor”, Duraković smatra da Milorad Dodik ne razumije odnose u regionu, te da nema dobre namjere kada je u pitanju njegovo uključivanje u dijalogu o odnosu Srbije ni prema BiH, a ni prema Srbima na Kosovu.\n-Dodik pokušava ostati politički relevantan nudeći se za uključivanje u priču o kosovskom pitanju. Pa ima li iko ko bolje razumije probleme Srba-povratnika na Kosovu ili u Federaciji, od nas Bošnjaka u RS-u. Kao da mi ne znamo šta znači biti nedovoljno predstavljen u institucijama, suočavati se s diskriminacijom u obrazovanju, nemati pristup zapošljavanju u javnim ustanovama, nemati povjerenje u rad sigurnosnih i policijskih struktura. O tome Milorad Dodik ne zna ništa, jer on i na Kosovo gleda sa pozicije moći i nametanja, a ne iz perspektive ljudi koji tamo žive – ocijenio je Duraković.\nKako je naveo, dijalog s Vučićem kao temelj regionalne saradnje, ustavne reforme u RS-u kao ključni korak za promjenu položaja Bošnjaka u ovom bh. entitetu, te jedinstvena probosanska platforma kao osnova za izborno i postizborno djelovanje u RS-u, inicijative su koje je “Odgovor” pokrenuo i na kojima će raditi.\n-Dugo su Bošnjaci-povratnici čekali da im neko drugi kroji politiku, nerijetko na njihovu štetu, a u korist onih koji se ne namjeravaju vratiti u Prijedor, Srebrenicu ili Trebinje. Do kraja ove decenije će se svi akteri u regionu vratiti na prijedloge koje mi danas nudimo, dolazi vrijeme kada će Dodikov abhazijski scenarij biti odbačen kao štetan za srpski narod, ali i za državu Srbiju- stav je Durakovića, saopćeno je iz pokreta “Odgovor”, prenosi Fena.


Obeležavanje dečije nedelje od 1. do 7. oktobra - Far\nPod sloganom „Moje je pravo da živim srećno i zdravo – za odrastanje bez nasilja“ od 1. do 7. oktobra ove godine biće obeležena dečija nedelja. Tim povodom Osnovna škola „Hristo Botev“ u Dimitrovgradu organizovaće veliki broj aktivnosti za učenike i roditelje.\nU ponedeljak, 1. oktobra u sali Skupštine Opštine sa početkom od 12:30 biće održana sednica Učeničkog parlamenta. Dan kasnije, u velikoj sali „Centra za kulturu“ sa početkom od 11:00 sati, članovi pozorišne trupe „Kamičak“ izvešće predstavu „Mali princ“, a u 12:30 časova pozorišni ansambl dimitrovgradske gimnazije predstaviće se publici pozorišnim komadom „Đavo i Vute“.\nU sklopu obeležavanja dečije nedelje biće organizovan susret sa pesnikinjom, poseta pripremne grupe učenicima IV razreda škole (3. oktobar), jesenji bazar i maskanbal u Željuši, kao i prodajna izložba dečijih rukotvorina na platou ispred „Centra za kulturu“ (4.oktobar).\nU petak i subotu, 5. i 6. oktobra na programu je priredba „Dobrodošlica“ za đake prvake, odnosno emisija Radio vesela škola. Takođe, tokom dečije nedelje biće organizovane i razne sportske aktivnosti.\nПрез учебната 2018/2019 година – само 51 първокласници в димитровградското основно училище 21 ученици от димитровградското основно училище се класираха за Републиканското състезание по български език Dimitrovgradski mali maturanti predstavili tradicionalnu priredbu povodom završetka osnovne škole Rešavanjem kombinovanog testa danas završeno polaganje male mature\nдейностиДимитровградОУ Христо БотевСедмица на дететоученициЦариброд


Dečija subota na Otvorenoj sceni – RTV SUNCE Arandjelovac\nHome » Aranđelovac » Dečija subota na Otvorenoj sceni\nin Aranđelovac 10/06/2021\nOd ove sedmice druženja u okviru dečije subote odvijaće se na Otvorenoj sceni, u parku. Manifestacija počinje ove subote dečijom pozorišnom predstavom “Simfonija u F duru, iliti mala lekcija protiv šunda”.\nPriču o značenju klasične muzike tokom odrastanja deteta govori nam na komičan i deci prihvatljiv način čuveni kompozitor Dominiko Đuzepe Skarlati.Predstava je na Otvorenoj sceni u parku od 12 sati. Ulaz je slobodan.\nU slučaju kiše predstava će biti odigrana u Dvorani Park.\nPrethodna: Danas je Spasovdan\nSledeća: Isplata 60 evra za nezaposlene 14. juna


Odlukom Skupštine grada Zvornika - Za podsticaj poljoprivrednicima 362.000 KM - infoBirač\nOdlukom Skupštine grada Zvornika\nZa podsticaj poljoprivrednicima 362.000 KM\nOdbornici Skupštine grada Zvornika usvojili su danas Program korištenja budžetskih sredstava za podsticaj poljoprivredne proizvodnje na području grada Zvornik za 2019. godinu koji je usvojen jednoglasno. Programom je predviđeno da iz gradskog budžeta za unapređenje poljoprivredne proizvodnje bude izdvojeno 362.000 КM što je za preko 40.000 КM više nego u prethodnoj godini. Ova sredstva biće utrošena kroz podsticaj za stočarstvo (196.000 КM), podsticaj za voćarstvo (55.000 КM), podsticaj za povrtlarstvo (6.000 КM), za razvoj pčelarstva (10.000 КM), kroz posredne podsticaje u poljoprivredi (25.000 КM) i kroz podršku ruralnom razvoju (70.000 КM).\nGradonačelnik Zoran Stevanović je, komentarišući Program korištenja budžetskih sredstava za podsticaj poljoprivredne proizvodnje, istakao da se svake godine sredstva za ovu namjenu povećavaju u gradskom budžetu.\nSarajevo (ne)spremno da prihvati Dodikovu ruku pomirenja\nKasina postaje gradska kuća, biblioteka i muzej na novoj lokaciji?\nZavršena realizacija projekta „Integrisana socio-ekonomska podrška žrtvama mina u BiH“


Za pravi balans između privatnog i poslovnog života - Udruženje poslovnih žena Srbije\nZa pravi balans između privatnog i poslovnog života\nINTERVJU Natalija Pešić, rukovodilac Ljudskih resursa kompanije Vip mobile\nSektor ljudskih resursa je izuzetno važan deo svake kompanije. Zaposleni su lice kompanije, pa je među najvećim izazovima, osim izbora pravog kandidata, na koji način stvoriti lojalnost kod zaposlenih. U tom kontekstu, sve više se priča o tome šta znači biti porodično odgovorna kompanija, pa smo o tome razgovarali sa Natalijom Pešić, rukovodiocem Ljudskih resursa Vip mobile, kompanije koja je prva u Srbiji dobila međunarodni sertifikat Family Friendly Enterprise.\nSektor Ijudskih resursa u svim industrijama je konstantno u procesu promena. Na koji način se Vip mobile prilagođava tim promenama i sa kakvim se izazovima susrećete na mestu rukovodioca Ljudskih resursa jedne ovako velike kompanije?\nTržište telekomunikacija je vrlo dinamično, iziskuje konstantne inovacije ne samo u segmentu proizvoda i usluga, već i u samoj organizacionoj kulturi kompanije. Sa druge strane, od kandidata, ali i samih zaposlenih zahteva određene veštine i njihovo stalno unapređivanje. Velika je odgovornost odabrati pravog kandidata koji će postati deo kompanije, dok je poseban izazov stvoriti takav ambijent u kojem će se zaposleni osećati kao deo tima i prihvatiti sve kompanijske vrednosti na pravi način. Zato stalno osluškujemo potrebe svojih zaposlenih, radimo na unapređivanju i prilagođavanju uslova, idući u korak sa svim trendovima i promenama koje se dešavaju, kako u samom društvu tako i u našoi industriji.\nKoja su to pitanja kandidata koji dolaze kod vas na razgovor, a koji su to prioriteti i uslovi onih koji su deo vaše kompanije?\nI jedni i drugi kao prioritet izdvajaju ravnotežu između vremena provedenog na poslu i onog koji ostaje za privatan život. Uvek se jedno od pitanja upravo odnosi na radno vreme, ali i spremnost poslodavca da pruži adekvatnu podršku u razvoju karijere. Mi smo svesni da ako želite da zadržite kvalitetnog i lojalnog zaposlenog, morate mu omogućiti radno okruženje u kom će biti zadovoljan i u kome će moći da ostvari svoje potencijale. Trudimo se da na adekvatan način sve naše zaposlene podržimo u razvoju karijere u ritmu i na način koji njima odgovara. Omogućen im je rad van kancelarije, fleksibilno radno vreme, pa i plaćeno odsustvo iz porodičnih razloga. Sve su to benefiti koji im obezbeđuju da imaju pomenuti balans, da istovremeno budu posvećeni poslu, ali i svom privatnom životu. Divan je osećaj kada vidite da vaše kolege sa osmehom dolaze na posao i odlaze zadovoljni svojim porodicama i prijateljima.\nNa koji način pružate podršku roditeljima, jer su oni najčešće u rascepu između poslovnih i porodičnih obaveza?\nIskreno želimo da se naši zaposleni osećaju kao deo jedne velike porodice. Trudimo se da to ne ostane samo na rečima, pa iz tog razloga posebnu i najveću podršku pružamo upravo porodicama naših zaposlenih i roditeljima, koji čine više od polovine ukupnog broja zaposlenih. Naravno, posebno mesto u svemu tome imaju naše mame. Vrlo smo ponosni na odluku da svim našim zaposlenima koji su na porodiljskom odsustvu isplaćujemo punu razliku do ugovorene zarade, tokom celog trajanja odsustva. Naše buduće mame tako neće imati dodatnih briga u važnim i vrlo delikatnim trenucima, a po povratku sa odsustva, obezbeđujemo im period privikavanja, uz pola radnog vremena i punu isplatu, što im posebno znači, kako i same ističu.\nPored toga, nismo zaboravili ni tate, koji imaju dodatne slobodne plaćene dane povodom rođenja deteta. Ukoliko žele, roditeIji mogu svoju decu upisati u vrtić u našim prostorijama, a svakako mogu da rade od kuće prilikom perioda prilagođavanja dece vrtiću, ili da koriste slobodan dan za polazak njihove dece u prvi razred.\nZauzimate lidersku poziciju kao inovator na tržištu telekomunikacija, na koji način ćete sačuvati i reputaciju jednog od najpoželjnijih poslodavaca?\nVip je prvi u Srbiji dobio Sertifikat Family Friendly Enterprise, što nas obavezuje da konstantno unapređujemo organizacionu kulturu, obezbeđujemo bolje uslove za svoje zaposlene i dajemo dobar primer drugima, kao porodično odgovorna kompanija. Želimo da naši zaposleni rade u takvoj atmosferi koja istinski omogućava da imaju pravi balans između privatnog i poslovnog života. Samo na taj način, uz podršku i razumevanje oni mogu pružiti svoj maksimum, a naši rezultati na različitim poljima to i pokazuju, upravo zahvaljujući njima. Pored pomenutog sertifikata, Vip je nagrađen priznanjem „Rodno najsenzitivnija kompanija“, od Udruženja poslovnih žena Srbije, što dodatno pokazuje da brinemo o svojim zaposlenima. U kompaniji vladaju isti uslovi za razvoj karijere i zaradu, a ponosno ističemo da su na više od polovine menadžerskih pozicija upravo žene.


MILANOVIĆ: U Jasenovcu se dogodio genocid, ali pre svega nad Jevrejima | Ekspres.net\nMILANOVIĆ: U Jasenovcu se dogodio genocid, ali pre svega nad Jevrejima\n"Srbi su pružali otpor"\nIzvor: EPA/ANTONIO BAT\nPredsednik Hrvatske Zoran Milanović izjavio je da se u jasenovačkom logoru dogodio genocid, ali, pre svega, prema Jevrejima, a kasnije prema Srbima isključivo iz Potkozarja, koji su, kako je rekao, tretirani kao neprijatelji jer su "pružali otpor", a istoričar Milan Radovanović ističe da je tako govorio još samo Franjo Tuđman.\n"Neki su ostali da rade i bili ugledni doktori poput Julija Budisavljevića, a neki su bili viktimizovani. Treći i najstrašniji primer su Romi, kako su ih tada ''lepo'' zvali Cigani, a koji uopšte nisu znali da je izbio rat i bili su pretnja ne znam kome, valjda Hitlerovim sanitarnim inspektorima, na što su se navukli hrvatski nacisti", naveo je Milanović, preneo je portal hrvatskog nedeljnika Novosti.\nJevreji su, dodao je, bili ubijani da bi se tadašnjej vlasti dodvorile Berlinu, što je, kaže, bilo suludo i na štetu hrvatske nacije i naroda koji, kako je kazao, sada i ja predstavljam.\nSmatra veoma važnim to što je Milanović naglasio da je Jasenovac mesto genocida, jer tu činjenicu izbegavaju da konstatuju pojedini državni predstavnici, ali je već u drugoj rečenici, kaže Radanović, zapao u kontradikciju tvrdeći da je "pre svega" taj logor bio mesto genocida nad ?evrejima.\n"Potpuno je izlišno praviti distinkciju među žrtvama genocida u Jasenovcu jer svi oni, bez obzira da li su bili jevrejskog, romskog ili srpskog, ubijeni su pre svega zbog svog etničkog porijekla. Osim toga, genocid nad Srbima u NDH nije sprovođen samo u logorima niti samo u jednom logoru", naveo je ovaj istoričar.


Jaka Vojska čvrst bedem odbrane naše zemlje - Aleksinačke novine\nPotpredsednik Vlade Republike Srbije i ministar odbrane Nebojša Stefanović uputio je danas čestitku svim pripadnicima Ministarstva odbrane i Vojske Srbije povodom Dana državnosti Republike Srbije – Sretenja.\nVojska, foto: Aleksinačke novine\n„Svim pripadnicima Ministarstva odbrane i Vojske Srbije čestitam 15. februar, Sretenje – Dan državnosti Srbije.\nOvaj dan od posebne važnosti u našoj istoriji obavezuje nas na to da i dalje nastavimo sa požrtvovanim radom na jačanju naše države. Ponosan sam na ulaganja u opremanje i poboljšanje vašeg standarda, sa čime će država nastaviti i u narednom periodu, jer bez jake Vojske Srbije nema ni jake Srbije.\nUz srdačne čestitke želim vam da i u narednom periodu nastavite da budete vredni, hrabri i kvalitetni ljudi koji bezrezervno vole svoju otadžbinu i čine čvrsti bedem odbrane Srbije od svakog zla.\nŽivela Vojska Srbije! Živela Srbija!“, navodi se u čestitki.\nMinistar, Nebojša Stefanović, stefanović, Vojska Srbije\nPrevPrethodna vestRast broja pacijenata u bolnicama i na respiratorima\nSledeća vestOdržana sednica štaba za vanredne situacije u AleksincuNext


Poslanici Skupštine Srbije žale zbog presude Mladiću u Hagu | Novosadski informativni portal 021\nPoslanici vladajuće većine u Skupštini Srbije više puta su danas ponovili da je jučerašnja presuda Ratku Mladiću "skandalozna" i da je sud u Hagu "antisrpski".\nPoslanik Srpske napredne stranke Đorđe Dabić rekao je da je juče bio "posebno težak dan za srpski narod".\n"Sramna presuda generalu Mladiću je samo dokaz da je Haški tribunal jedan politički sud koji je stvoren da izvrši reviziju istorije i da srpski narod optuži da je vršio zločine, dok su svi drugi oslobođeni", rekao je Dabić.\nPoslanik je dodao da je "na nama da čuvamo našu Republiku Srpsku, zato što je ona legat svih ljudi koji su se borili i izginuli".\n"Dvadeset hiljada mladića dalo je život u temelje Republike Srpske, a njihov predvodnik je bio general Ratko Mladić, zato smo svi danas i juče bili i te kako tužni", rekao je Dabić.\nI Lider jedinstvene Srbije Dragan Marković naveo je ko je sve oslobođen u haškom sudu u kojem, kako je rekao, "poslednjih osam godina nije postojala pravda kad je Srbija u pitanju".\n"Jučerašnja presuda Ratku Mladiću govori da se sudi samo Srbima u Hagu i takva presuda se očekivala, jer je to politički sud, a ne sud pravde, a svi ti koji su nekada bili sudije, sada su advokati i brane kosovske Albance", rekao je Marković.\nŠef poslaničke grupe Socijalističke partije Srbije, Đorđe Milićević, veći deo svog govora takođe je posvetio Mladiću, rekavši da je "presuda sramna".\n"Juče je bio jedan od najbolnijih dana, Mladić je osuđen, a njegov greh je bio samo što je branio svoj narod", ocenio je Milićević i pitao "znaju li sudije šta je pravo i šta je genocid".\nMilićevićev stranački kolega Vladan Zagrađanin pročitao je pismo koje je javnosti uputio Ratko Mladić pošto je osuđen na doživotni zatvor, i taj gest je u Skupštini pozdravljen burnim aplauzom.\nPoslanici su u raspravi o tačkama na dnevnom redu iskazali podršku predloženom Zakonu o Nacionalnoj bazi podataka za sprečavanje i borbu protiv terorizma, kao i davanju garancija "Srbijagasu" za kredite od 169 miliona evra.\nVIDEO: Mladić pravosnažno osuđen na doživotnu kaznu zatvora, odbijene sve žalbe\nRATKO MLADIĆ\tskupština srbije\n09.06.2021\t• 18:19\nmladic je naneo stete srbima isto kao i gavrilo princip.\n09.06.2021\t• 17:06\nNe samo da je ovim zadovoljena pravda zbog svirepog ubistva 8.000 muškaraca i Dečaka!\nNego je Haški tribunal sud Ujedinjenih nacija, a ne sud Holandije ili neke Zapadne zemlje koju prosečan SNS-ovac mrzi.\nOvo je sud UN-a koji priznaju i Srbija i Rusija.\nOdluka je konačna i nema šta da se žali, nego prihvati, gleda kako da se iskupi i okrene budućnosti.\nVečito nas jedni te isti svađaju sa svima, ali bukvalno svima u susedstvu, kako bi se predstavili kao branioci srpstva, a ono zapravo svojih džepova.\n09.06.2021\t• 16:08\nPoslanici, juče mi je bio divan dan, čak sam sa familijom proslavio ovu vest uz mezetuluk i pićence. Veliki dan za čovečanstvo, što je neko osudio tog zločinca i kukavičku pobegulju (16god kao nacista u nekoj Banatskoj vukojebini)...\nVulin pozvao građane da policiji prijave primedbe na tehnički pregled\nMinistar unutrašnjih poslova Aleksandar Vulin pozvao je građane da se u vezi sa eventualnim primedbama na rad privrednih društava koja obavljaju tehnički pregled vozila, obrate saobraćajnoj policiji.\nNa granicama se čeka do sat i po za izlazak iz Srbije\nPrema poslednjim informacijama Uprave granične Policije na svim graničnim prelazima čeka se na izlazak iz zemlje, a za putnička vozila najkraće je zadržavanje od 40 minuta, do najviše sat i po.\nU Srbiji prvom dozom vakcinisano 2,9 miliona građana\nU Srbiji je do sada utrošeno oko 5,6 miliona doza vakcina protiv korona virusa, a prvom dozom vakcinisano je oko 2,9 miliona građana, što čini oko 49,7 odsto "obuhvata ciljne populacije".\nFOTO: Dolovac položila zakletvu za treći mandat Republičkog javnog tužioca\nRepublički javni tužilac Zagorka Dolovac položila je danas zakletvu pred narodnim poslanicima u Skupštini Srbije.\nDumanović: Policijom se rukovodi iz štaba SNS, lojalnost režimu u MUP-u bitnija od stručnosti\nBivši inspektor Uprave kriminalističke policije Milan Dumanović izjavio je danas da predsednik Srbije Aleksandar Vučić i ministar Aleksandar Vulin nisu iskreni u navodnoj nameri da pročiste vrh MUP-a.\nUhapšen zbog sumnje da je izdavao robu u prodavnici u Kragujevcu i prisvojio skoro 8 miliona dinara\nZbog pronevere u jednoj radnji u Kragujevcu tako što je 2019. godine izdavao robu, a to nije evidetnirao, uhapšen je N.M. (43), saopštilo je danas Ministarstvo unutrašnjih poslova Srbije.\nUhapšen zbog poreske utaje od 6,7 miliona dinara od preprodaje vozila\nPoreska uprava Srbije objavila je danas da je uhapšena osoba iz Užica zbog sumnje da je izvršila krivično delo poreske utaje kojom je budžet Srbije oštećen za više od 6,7 miliona dinara.\nDanas isplata nagrada za osvajače olimpijskih medalja - izdvojeno 360.000 evra\nOsvajačima medalja na Olimpijskim igrama Milici Mandić, Tijani Bogdanović i Damiru Mikecu, kao i njihovim trenerima, danas će biti isplaćene novčane nagrade, za šta je obezbeđeno 360.000 evra.\nKorona u Srbiji: Preminule dve osobe, još 292 nova slučaja\nU poslednja 24 sata preminule su dve osobe od posledica koronavirusa u Srbiji, pa je ukupan broj žrtava povećan na 7.110, objavljeno je na sajtu Ministarstva zdravlja covid19.rs.\nRHMZ upozorio: Do naredne srede u Srbiji veoma visoke temperature\nRepublički hidrometeorološki zavod Srbije je danas izdao upozorenje da od sutra, do srede, 4. avgusta, očekuje veoma toplo vreme s najvišom temperaturom od 35 stepeni na severu, do 40 stepeni na jugu.\nVučić: Ukidanje graničnih kontrola između Srbije, Makedonije i Albanije od 2023.\nPredsednik Srbije Aleksandar Vučić izjavio je danas u Skoplju da je dogovoreno da od 1. januara 2023. budu ukinute granične kontrole između Srbije, Severne Makedonije i Albanije.\nRužić: Ukoliko situacija bude nalagala, školska godina kreće po prošlogodišnjem modelu\nUkoliko epidemiološka situacija bude tako nalagala, krenućemo sa školskom godinom 1. septembra po prošlogodišnjem modelu, izjavio je za TV Prva ministar prosvete Branko Ružić.\nAdvokatica Jelena Stojić izjavila je da je poražavajuća činjenica da se državni organi rutinski obraćaju javnosti povodom ubistva osoba iz kriminogene sredine, ali ćute o ubistvu jednog advokata.\nRadnik "Goša Montaže" pao sa skele i poginuo\nRadnik "Goša Montaže" stradao je jutros u TENT B, u Obrenovcu, saopštila je Elektroprivreda Srbije.\nPrelević: Vlast boli istina, Belivuk je gubitnik u svojevrsnom unutarstranačkom obračunu\nAdvokat Božo Prelević izjavio je da se vlast ne bi toliko uzbudila da "nije bila tako debelo povezana sa Belivukovom grupom", dodajući da "njih boli istina, a ne neistina".\nFOTO: Vatrogasci se tri dana bore sa požarom kod Nove Varoši, u pomoć stižu helikopteri\nHelikopterska jedinica MUP-a uključila se u gašenje požara kod Nove Varoši.\nMinistar građevinarstva, saobraćaja i infrastrukture Tomislav Momirović nedavno je izjavio da će država maksimalno olakšati proces legalizacije objekata.\nUskoro pregovori o novom minimalcu, sindikati će tražiti da bude 40.000 dinara\nČlan socijalno-ekonomskog saveta ispred Saveza samostalnih sindikata, Duško Vuković, sa predstavnicima Samostalnog sindikata Čačka razgovarao je o predstojećim pregovorima o povećanju minimalca.\nNa srpskim prugama 31 nesreća od struje, evo ko i zašto najčešće strada\nU periodu od 2016. do danas dogodila se 31 nesreća kao posledica strujnog udara na prugama u Srbiji, a od tog broja 12 osoba je poginulo, dok je 22 teško povređeno.\nNakon što su ih zatekli u okolini Aleksinca da zalivaju zasad od 34 stabiljke marihuane, za koji se sumnja da su uzgajali, policija je uhapsila 23-godišnjaka i muškarca od 39 godina iz Niša.\nNedeljnik NIN u broju od četvrtka donosi iskaz Bojana Hrvatina, osumnjičenog da je pripadnik grupe Veljka Belivuka, u kojem tvrdi da je gledao kada je Belivuk ubijao prethodno namamljene žrtve.\nPreporuka ECDC: Ne idite na ova grčka ostrva zbog skoka broja zaraženih\nMediji i kriminal: Dafne Karuana Galicija - istraga utvrdila, Malta odgovorna za smrt novinarke\nŽena, ravnopravnost i istorija: Izbor za mis sveta - lepota sa plemenitim ciljem ili ponižavanje žena\nVojvođanska turneja Salašarskog pozorišta otkazana po zahtevu Mađarskog saveta: Cenzura na delu?


Mišković: Srbija nema vremena da sama razvija seme!\nPredsednik Delta holdinga Miroslav Mišković pozvao je predstavnike vlasti u Srbiji da što više investicija preusmere u poljoprivredu putem monetarne i agrarne politike, kako bi se smanjila nezaposlenost i povećao izvoz.\n"Pozivam odgovorne ljude u Srbiji da putem monetarne i agrarne politike preusmere što više investicija u poljoprivredu. Samo investicije u poljoprivredu mogu nepovratno da smanje nezaposlenost, da smanje siromaštvo, da obezbede izvoz, i to izvoz koji, mi to kažemo, donosi 100 odsto neto devizni efekat", rekao je on na dodeli grantova pobedniciima Deltinog konkursa "Zasad za budućnost" čiji je cilj da se unapredi agrarna proizodnja i poveća zaposlenost u Srbiji.\nMišković je naveo da je Delta u poljoprivredu do sada investirala 250 miliona evra i da je dovela u Srbiju najmodernije tehnologije, ali je istakao da su za razvoj agrara u Srbiji potrebne i druge velike investicije, kojih nije bilo poslednjih 50 godina.\nPrema rečima Miškovića, Srbija mora da sarađuje sa velikim svetskim kompanijama u poljoprivredi i da kupuje njihovu tehnologiju, jer nema vremena da na primer sama razvija seme, za šta je potrebno dvadeset godina. "Mi moramo da kupujemo i da zajedno sa njima dalje razvijamo, a da bismo uspeli u tome potrebne su nam investicije", rekao je predsednik Delta holdinga.\nIstakao je i da je Delta započela saradnju sa srpskim poljoprivrednicima, kojima nudi zasade, tehnologiju rada i otkup svega što rodi na njihovim imanjima, a proizvedeno je po Deltinoj tehnologiji i standardima.\nDelta holding dodelio je danas predstavnicma šest udruženja građana, humanitarnih organizacija i zemljoradničkih zadruga koji su pobedili na konkursu "Zasad za budućnost" grantove ukupne vrednosti 7,5 miliona dinara za unapređernje poljoprivredne proizvodnje kroz socijano preduzetništvo.\nUgovore je pobednicima uručio predsednik Delta holdinga Miroslav Mišković, koji je istakao da je ovo početak društveno odgvorne akcije koju će njegova kompanija voditi i razvijati i najavio da će sledeće godine na konkurusu "Zasad za budućnost" dodeliti duplo više novca nego ove godine.\nAkcija koju je pokrenula Delta, prema njegovim rečima, neće uspeti ako je ne pomognu druge velike kompanije i vlada, makar marketinški.\nMišković je istakao da je cilj akcije "Zasad za budućnost" da indivuduane poljoprivrednike i male kompanije poveže sa velikim, koje poseduju savremenu tehnologiju. "Bitno je da velika preduzeća savremenu tehnologiju dovedu do malih proizvođača", rekao je on.\nPrema njegovim rečima, Deltinu akciju koja ima za cilj da se unapredi proizvodnja u voćarstvu, povrtarstvu i uzgoju svinja "nažalost nije podržao niko od nadležmih državnih organa", iako je imao razovore u kojima je predlagao da država podrži tu akciju koja može da promeni Srbiju nabolje.\nNa konkurs, koji je otvoren u aprilu, prijavilo se 66 inicijativa, od čega su 43 bile prijave poljoprivrednih gazdinstava, a 23 udruženja i organizacija koje rade po proncipu socijalnih preduzeća. Od ukupnog broja prijavljenih inicijativa 35 pokrivaju oblast voćarstva, 14 povrtarstva, 15 uzgoja svinja, a dve voćarstva i povrtarstva.\nFoto: Mišković i Pionir - recept za uspeh (miroslavmiskovic.rs)\n„Srbija jedino MORA da vodi računa o svojim interesima, sve ostalo kao slobodarski narod mi ne moramo“\nPROFESORI DIMITRIJEVIĆ I ŠEVARLIĆ POUČILI MIŠKOVIĆA: SRBIJA VEĆ POLA VEKA IMA ’SVOJE SEME’, NE MORAMO DA GA RAZVIJAMO


FoNet portal :: Pretraga / tagId=28590\nTag: CRNA GORA, Pogodaka: 488\nBez maski na aerodromima\nNa Aerodromima Crne Gore od ponedeljka, 16. maja više neće biti obavezno nošenje zaštitne maske na licu, saopštila je danas ta kompanija.\nTemeljni ugovor obaveza države\nNikakva dramatizacija u vezi Temeljnog ugovora ne postoji, to je obaveza države, koja treba da se završi i nadam se da će se završiti na lep način, kao i sa ostalim verskim zajednicama, poručio je danas premijer Crne Gore Dritan Abazović posle sastanka sa poglavarom Srpske pravoslavne crkve Porfirijem u manastiru Ostrog.\nAbazović tražio sastanak\nMitropolija crnogorsko-primorska (MCP) saopštila je danas da je predlog o susretu premijera Crne Gore Dritana Abazovića i patrijarha Srpske pravoslavne crkve Porfirija došao iz Kabineta predsednika Vlade Crne Gore, objavio je portal Radio-televizije Crne Gore (RTCG).\nAbazović za Open Balkan\nPremijer Crne Gore Dritan Abazović izjavio je da se zalaže za regionalnu inicijativu "Otvoreni Balkan" i ocenio da bi Kosovo imalo najveću korist od učešća u njoj, prenosi Kljan Kosova.\nSankcije saradnicima Putina\nVlada Crne Gore podržala je odluku Evropske unije da uvede dodatne sankcije dvojici ruskih i ukrajinskih državljana zbog ugrožavanja teritorijalne celovitosti, suvereniteta i nezavisnosti Ukrajine, prenela je danas RTCG.\nCene zakupa utrostručene\nNaseljavanje bogatih Ukrajinaca, ali i velikog broja Rusa, u protekla tri meseca uticalo je na cenu zakupa stanova na crnogorskom primorju, koja se povećala čak i tri puta, pa tako za godinu zakupci zarade i do 10.000 evra, piše danas Pobjeda.\nOptužen Jovan Vukotić\nSpecijalno državno tužilaštvo Crne Gore podiglo je optužnicu protiv Jovana Vukotića, zbog stvaranja kriminalne organizacije i teško ubistvo putem podstrekavanja, prenele su danas "Vijesti".\nU Crnoj Gori u poslednja 24 sata nije preminula nijedna osoba od posledica infekcije korona virusom, a registrovano je još 95 novih slučajeva od 960 testiranih uzoraka, saopšteno je iz Instituta za javno zdravlje, prenosi Radio-televizija Crne Gore.\nSavo Kentera na čelu ANB\nVlada Crne Gore imenovala je danas predsednik Atlantskog saveza Crne Gore Sava Kenteru za vršioca dužnosti direktora Agencije za nacionalnu bezbednost (ANB), nakon razrešenja Dejana Vukšića.\nPovređena dva studenta\nDva studenta Medicinskog fakulteta Univerziteta u Prištini lakše su povređena u saobraćajnoj nezgodi jutros u tunelu kod mesta Crkvine, na putu Kolašin - Podgorica, saopštilo je Ministarstvo prosvete, nauke i tehnološkog razvoja Srbije, navodeći da je lakše povređen i vozač autobusa dok su ostali studenti bez povreda.


radnici – Gerila\nGerila > radnici\nArhiva prema tagu: radnici\nDuže od 3 sata trajala je blokada državnog puta Niš – Priština na izlazu iz Kuršumlije, koji su blokirali poverioci ŠIK Kopaonika i građani ove opštine, a tokom protesta napravljena je kilometarska kolona iz jednog i drugog pravca. Saobraćaj je...\nRadnici ustali i na jugu zemlje: Put Niš – Priština u blokadi sat vremena!\nNakon što su istekli svi rokovi koje su poverioci ŠIK Kopaonika iz Kuršumlije dali nadležnima da im isplate sva dugovanja za koje poseduju pravosnažne sudske presude, oni su sa građanima ove opštine na nešto vise od sat vremena blokirali državni...\nOvo je tragično na više načina: U Srbiji poginula 53 radnika, a Đorđević se hvali da smo među NAJBEZBEDNIJIM zemljama?!\nMinistar za rad, zapošljavanje, boračka i socijalna pitanja Zoran Đorđević je rekao da Vlada Srbije mnogo čini da svakodnevno unapređuje bezbednost i zdravlje na radu. On je na konferencija „Bezbednost i zdravlje na radu u ženskom preduzetništvu“ istakao da je...\nSindikat PTT Srbije zatražio je da se utvrdi da li je ministar unutrašnjih poslova Nebojša Stefanović pretio radnicima Pošte Srbije na sastanku na kojem je postignut dogovor o prekidu štrajka dela zaposlenih u tom javnom preduzeću. PROČITAJTE JOŠ: KOLIKO MAGNETNIH...


RTCG - Radio Televizija Crne Gore - Nacionalni javni servis :: Društvo :: "Nijesmo mi ukazali na nepravilnosti, već inspekcija"\n26. 10. 2021. 15:31 >> 15:40 1\nIz Komisije za zdravstvo i socijalnu politiku DPS-a obratili su se Ministarstvu finansija i socijalnog staranja i saopštili da nijesu oni ti koji su ukazali na nepravilnosti prilikom oglasa za izbor direktora u ustanovama socijalne i dječije zaštite već nadležne inspekcije kojima, kako kažu, oni upravljaju.\nIstiču da da ih ne čudi što ne znaju ko im šta nalaže, ko im šta radi i gdje im se ko nalazi.\nIz Ministarstva finansija i spcijalnog staranja kazali da su netačne tvrdnje Komisije za zdravstvo i socijalnu politiku Demokratske partije socijalista (DPS) da su Oglasi za izbore direktora raspisani nezakonito.\n"Ne čudi, jer vi još uvijek nijeste ni počeli da se bavite socijalnom i dječijoj zaštitom. To ste najvjerodostojnije mogli i vidjeti u izvještaju Evropske komisije od prije nekoliko dana, da ne bude opet da vam Komisija DPS i to pripisuje", poručuju iz Komisije DPS-a.\nNavode da su sa godinu dana zakašnjenja imenovali pomoćnika za cijelu jednu oblast, da nijesu razvili nijednu socijalnu uslugu, a porast djece bez roditeljskog staranja je 30%.\n"Nijeste u stanju da stavite u funkciju dom starih u Podgorici i Nikšiću, projekte koje je prethodna vlast završila, nijeste, nijeste, nijeste, o tome ćemo drugom prilikom. Nakon svih ovih "nijeste" postavlja se pitanje vrijedi li sa vama bilo šta polemisati", stoji u saopštenju.\nIz Komisije za zdravstvo i socijalnu politiku DPS-a su dostavili ukaz nadležnih inspekcija od 25.10.2021.\nDPS Ministarstvo finansija CG


Pronađen lek za prehladu? - Zdravlje - Ringeraja.rs\nOvo otkriće otvara vrata razvoju nove klase antivirusnih lekova, koji deluju tako što će pojačati prirodnu odbranu ćelije. Naučnici veruju da će prva klinička testiranja novih lekova zasnovanih na ovom otkriću moći da počnu za dve do pet godina.\nTim stručnjaka iz čuvene Laboratorije molekularne biologije u Kembridžu pokazao je da ograničenja u ljudskom imunom sistemu ne postoje, jer antivirusna antitela, zapravo, mogu da prodru u ćeliju zajedno sa napadajućim virusom, gde mogu brzo da ga unište.\n"U svim udžbenicima pročitaćete, kad jednom virus uđe u ćeliju, da je tada igra gotova jer je ćelija zaražena. U tom trenutku ne postoji ništa što imuni sistem može da uradi, nego da ubije tu ćeliju", objašnjava profesor Lio Džejms, koji je predvodio istraživački tim.\nMeđutim, najnovija istraživanja pokazala su da se antitela imunog sistema, koji prepoznaje i napada viruse, zapravo ubacuju u ćeliju zajedno sa virusom napadačem. Kada se nađu u ćeliji, prirodni protein u ćeliji nazvan TRIM21 prepoznaje antitela i pokreće moćnu mašineriju za borbu protiv virusa koja ih može uništiti u roku od dva sata.\nRanije se mislilo da antitela ljudskog imunog sistema rade isključivo van ćelija, u krvi i ostalim telesnim tečnostima. Sada su naučnici shvatili da postoji još jedan krug odbrane unutar ćelija, gde bi moglo biti moguće da se pojača prirodna anti-virusna odbrana organizma.\n"Draž svega je u tome da prilikom bilo koje infekcije, svaki put kada virus uđe u ćeliju, to je, takođe, i prilika za antitela u ćelijama da izbace virus napolje", kaže dr Džejms.


SUD U SOFIJI ODLUČIO: Vlasti moraju da izdaju krštenicu bebi lezbejskog para - Naša Borba\nOpština Sofija treba da izda bugarsku potvrdu o rođenju navodeći ime nosioca, datum i mesto rođenja, rod i poreklo dvoje roditelja Sare, saopštila je organizacija za odbranu prava manjina LGBTQ Dejhtvi u saopštenju, navodeći odluku suda.\n„Bugarska ne može da odbije da prizna da Sara potiče od svoja dva roditelja obrazloženjem da nacionalni zakoni ne predviđaju instituciju homoseksualnog braka„, dodao je sud.\nKada je rođena 2019. u Španiji devojčica nije mogla da dobije državljanstvo te zemlje jer nijedno od roditelja nije imalo špansko državljanstvo. Nije mogla ni da postane Britanka jer njena majka sa Gibraltara nije rođena ni u toj britanskoj enklavi ni u Velikoj Britaniji.\nZakon u Bugarskoj navodi da svako dete bugarskog roditelja ima bugarsko državljanstvo, te se par okrenuo vlastima u Sofiji. Međutim, opština je bez negiranja da je devojčica rođena Bugarka odbijala da izda dokumenta sa imenima dve majke, navodeći da ta zemlja ne priznaje istopolne parove.\nTužiteljke, koje su blokirane u Španiji i žele da mogu da putuju odvojeno sa detetom, tada su se obratile upravnom sudu u Sofiji. Taj sud se obratio Sudu pravde EU, koji je zaključio da je Bugarska prekršila osnovna prava devojčice. „Zemlje članice treba da priznaju vezu roditelja ujedinjujući novorođeno dete sa njegove dve majke, i da poštuju slobodu kretanja i boravka građana EU„, odlučila je ta evropska institucija. Sudije evropskog suda su dodale da pominjanje zabrane venčanja dve osobe istog pola u Bugarskoj kao opravdanje za odbijanje „nije u skladu sa osnovnim pravima garantovanim Poveljom EU“.\nPrethodni tekstRUSI ĆE POČETI DA UMIRU OD GLADI: Mekdonalds definitivno odlazi iz Rusije\nSledeći tekstPROFESORKA IZ UKRAJINE: Uz svu ljubav prema Srbiji, ne razumem podršku agresiji


Šolc upozorio Rusiju: Ukoliko napadnu Ukrajinu, Njemačka će zaustaviti Sjeverni tok 2 | Gradski portal\nNjemački kancelar Olaf Šolc (Scholz) iznio je svoje najoštrije upozorenje do sada na pres-konferenciji s generalnim sekretarom NATO-a Jensom Stoltenbergom, gdje je bio pod pritiskom o tome je li kažnjavanje Sjevernog toka 2 dio “teških ekonomskih mjera” za koje je Njemačka rekla da će se Rusija suočiti ako napadne Ukrajinu, piše “Politico”.\n“Jasno je da će to biti visoka cijena i da će se o svemu tome morati razgovarati ako dođe do vojne intervencije protiv Ukrajine”, rekao je Šolc.\nKancelar Šolc je izjavio da njegova vlada “stoji pri svim aspektima” sporazuma koji je njegova prethodnica Angela Merkel postigla s američkim predsjednikom Džoom Bajdenom (Joe Biden) prošle godine, prema kojem je Njemačka obećala preduzeti mjere na nacionalnom nivou i prinuditi EU na sankcije ako Rusija “upotrijebi energiju kao oružje ili počini daljnja agresivna djela protiv Ukrajine.”\n“Očekujemo da će Rusija deeskalirati situaciju. To bi moglo uključivati, na primjer, smanjenje trupa na ukrajinskoj granici”, rekao je Šolc.\nTakođe je nagovijestio spremnost na razgovor s Moskvom, rekavši, “naravno, spremni smo ući u ozbiljan dijalog s Rusijom o sigurnosnim pitanjima u Evropi”.


Premier liga Engleske u fudbalu bit će nastavljena početkom maja, kako ne bi nastali gubici od TV prava u iznosu od 762 miliona funti (oko 850 miliona eura), piše danas Daily Mail.\nPrema prijedlogu svih 20 klubova, radi pandemije koronavirusa utakmice bi se trebale igrati pred praznim tribinama, a sezona bi tako završila 12. jula, prenosi Anadolu Agency (AA).\nMeđutim, odluku o prijedlogu klubova trebaju odobriti Vlada, Ministarsvto zdravlja i Asocijaciji profesionalnih fudbalera Engleske.\nUgovor o TV pravima vrijedan čak tri milijarde funti godišnje za tekuću sezonu ističe 31. jula, a od 1. augusta na snazi je za takmičarsku 2020/2021.\nPrama pisanju Daily Maila, u ugovoru sa TV kućama piše da je krajnji rok za okončanje sezone 16. juli, te ukoliko se ne završi do tada nosioci prava bi mogli potraživati 762 miliona funti (oko 850 miliona eura).


"Način isplate penzija" - loše rešenje bez javne rasprave\nNarodna skupština nije usvojila odluku o smanjenju penzija već o "načinu isplate", odnosno poslanici su odlučili da se deo penzija ne isplaćuje. Ova nemoguća konstrukcija, koja je u parlament stigla bez javne rasprave, otvara širok prostor za oglašavanje neustavnosti i potonje odštetne zahteve.\nSkupština je, naime, usvojila Predlog zakona o privremenom uređivanju načina isplate penzija (http://goo.gl/O3S3JJ ).\nOvim predlogom zakona se „uređuje način isplate penzija koje isplaćuje Republički fond za penzijsko i invalidsko osiguranje počev od isplate penzija za mesec novembar 2014. godine zaključno sa isplatom penzija za mesec decembar 2017. godine, s ciljem očuvanja finansijske održivosti penzijskog sistema u Republici Srbiji“. Međutim, kako se može videti iz člana 2. i 3. ovog predloga zakona, uopšte nije reč o uređivanju „načina isplate penzija“, već o umanjenju pojedinih penzija u određenom vremenskom periodu.\nKao što proizlazi iz elementarne logike, i kao što se može videti i iz informacija koje je objavio Fond PIO, način isplate penzija je potpuno drugačija stvar od visine penzije (npr. isplata na tekući račun, na kućnu adresu, na šalter isporučne pošte, na račun ustanove u koju je korisnik smešten).\nNe sporeći potrebu obezbeđivanja fiskalne stabilnosti, o čemu se govori u obrazloženju ovog predloga zakona, uređivanje tog pitanja kako je trenutno predviđeno može da donese znatno više štete nego koristi. Naime, pravno gledano, penzije uopšte nisu smanjene (nije promenjen Zakon o PIO, na osnovu kojeg se obračunavaju) a nisu ni oporezovane (nije promenjen Zakon o porezu na dohodak građana, niti je zakonom uveden neki novi "porez na penzije"), samo je promenjen "način isplate" tako da se deo penzija preko 25.000 dinara ne isplaćuje. Neshvatiljivo je zbog čega se Vlada umesto izbora između više mogućnosti da na visinu isplata iz penzionog fonda utiče na zakonit način, opredelila za ovu nemoguću konstrukciju, koja otvara širok prostor za oglašavanje neustavnosti i potonje odštetne zahteve.\nDa je o ovom zakonskom predlogu, o kojem se već dugo vremena govori, bila organizovana javna rasprava (kao što je morala biti po Zakonu o državnoj upravi i Poslovniku Vlade, jer je reč o bitno drugačijem uređenju pitanja isplate penzija, koje pri tom zanima veliki broj građana), bilo bi prilike da se na ovaj problem pravovremeno ukaže i da se pronađe adekvatno alternativno rešenje.


Smederevo “umiva” stadion – Semendria\nSmederevo “umiva” stadion\nSmederevo ne želi da propusti šansu za promociju grada i učiniće sve da stadion kraj Stare železare bude reprezentativni ambijent.\n“Ovo je velika šansa za grad i Smederevo ne želi da je propusti”, izjavio je gradonačelnik Smedereva Predrag Umičević.\nGrad na Dunavu biće domaćin utakmica fudbalskog prvenstva Evrope za kadete.\n“Mogućnost da se grad domaćin predstavi u trideset sekundi na ‘Eurosportu’ je zaista motivišuće i trudićemo se da tu šansu iskoristimo i prikažemo grad u najboljem svetlu. Zahvalan sam FSS i UEFA što su prepoznali naš stadion za održavanje jedne ovako značajne sportske manifestacije”, ocenio je gradonačelnik Smedereva.\nU Beogradu će u ponedeljak biti izvučeni parovi po grupama i gradovi u kojima će se odigravati utakmice evropskog prvenstva za kadete, Pored Beograda, biće angažovani stadioni u Novom Sadu, Inđiji i Smederevu.\nSmederevski stadion je pod budnim okom zvaničnika FSS i UEFA, koji su u četvrtak ukazali na ispravljanje nedostataka, od farbanja klupa, uklanjanja fizičkih barijera za kvalitetno snimanje “Eurosporta” i drugih “sitnica”. U sredu je zakazano skeniranje terena.\nFK Smederevo i lokalna samouprava u narednih nekoliko dana artikulisaće prioritete od značaja za sređivanje stadiona i potreba kompletne organizacije, kako bi Smederevo mirno dočekalo fudbalske utakmice najboljih kadeta Starog kontinenta.\n“Dogovorili smo se da intenzivnim radom narednih dana dođemo do konačnog definisanja potreba, odnosno želja i mogućnosti u vezi sa sređivanjem i brendiranjem stadiona. Da bi kao takav, jedan od četiri srpska stadiona, bio domaćin fudbalskog prvenstva”, kazao je Umičević.\nDirektor FK Smederevo Goran Bogdanović smatra da je izuzetno značajno za grad što će ugostiti najkvalitetnije fudbalske selekcije u konkurenciji kadeta.\n“Još se ne zna koje će selekcije igrati na našem stadionu, a izvlačenje parova obaviće se u ponedeljak. Lično bih voleo da vidim Špance, Italijane i Engleze”, rekao je Bogdanović.\nFudbalsko prvenstvo Evrope za kadete biće održano u Srbiji u prvoj polovini maja. Utakmice po grupama na programu su od 3. do 9. maja, nakon čega će se najbolji u četiri grupe boriti za plasman od prvog do trećeg mesta.\n« Radnici “Želvoza” traže raskid ugovora\nDanas počinju Nušićevi dani »


Radnici Azotare bili bez plate dok je rukovodstvo Peconijev novac iznosilo u kesama – Nadlanu.com\nRadnici Azotare bili bez plate dok je rukovodstvo Peconijev novac iznosilo u kesama\nObjavljeno 28. nov 2012. / 10:20:03\n“Najmanje u dva navrata mi je donošen novac da dam Radosavu Vujačiću, privremenom zastupniku kapitala „Azotare“ i zameniku direktora „Srbijagasa“. Oba puta bilo je reči o sumi od po 20.000 evra.“, ovim priznanjem, datim tokom saslušanja u prostorijama Tužilaštva za organizovani kriminal, osumnjičeni Mihailo Grujić, zamenika direktora „Azotare“, samo je načeto korupcionaško klupko, pišu “Novosti“.\nPojedini privatnici, poput Predraga Rankovića Peconija, vlasnika „Inveja“, na ovaj način su dolazili do đubriva po povlašćenoj ceni, koje su potom seljacima prodavali daleko skuplje. Zloupotrebe u „Azotari“ su tek počele da se rasvetljavaju, a uskoro će biti privođenja i u vezi mahinacija sa kupoprodajom žita.\nDA PODSETIMO: Beogradski mediji pisali su ranije da je pančevačka “Azotara” primer nekažnjene pljačke građana Srbije kroz privatizaciju. Radnički sindikati Azotare upozoravali su sve državne institucije, policiju, sudstvo, ministarstva, Agenciju za privatizaciju, da je u toku velika pljačka državnog preduzeća i da se prodaje deo fabrike bez dozvole. Tada niko nije reagovao i pogon je izvezen u Rusiju.\nRadnici su u aprilu ove godine tražili odgovornost ne samo tadašnjih vlasnika Azotare, već i državnih struktura koje su morale da reaguju mnogo ranije i spreče malverzacije.\nIza rešetaka su se našli Saša Dragin, bivši ministar poljoprivrede, Zvonimir Nikezić, vlasnik „Ces Mekona“, Radosav Vujačić, zamenik generalnog direktora „Srbijagasa“ i zastupnik kapitala u „Azotari“, Mihajlo Grujić, bivši zamenik direktora „Azotare“…\nOni su osumnjičeni da su od jula 2009. do marta 2011. godine omogućili dvema Peconijevim firmama – „Sunce“ i „Invej“, preduzećima „Mlinostep“ i „Tera bo“ da nabave 70.000 tona đubriva od „Azotare“ po nižoj ceni (ostatak do pune cene plaćala država), iako na to nisu imali zakonsko pravo. Na ovaj način budžet Srbije je oštećen za blizu pet miliona evra.\nUskoro se, očekuje proširenje istrage. Radna grupa Uprave kriminalističke policije završila je predistragu vezanu za kupoprodaju žita u kojoj je „Azotara“ oštećena za 18 miliona evra.


Jedan od najvećih susreta hotelijera 23. novembra u Beogradu – Future Hospitality Leaders\n2. novembra 2012. 30. novembra 2012.\nJedan od najvećih susreta hotelijera 23. novembra u Beogradu\nRedakcija stučnog časopisa za savremeno hotelijerstvo i turizam „Turistički svet“, u saradnji sa Udruženjem za turizam i ugostiteljstvo Privredne komore Srbije i Univerzitetom Singidunum, 23. novembra 2012. godine u Privrednoj komori Srbije u Beogradu organizuje jedan od najvećih godišnjih susreta hotelijera, akademske elite i predstavnika prateće privrede – IX forum menadžera hotela i hotelskih domaćinstava.\nPrinceza Jelisaveta Karađorđević i sekretar za turizam u Ministarstvu finansija i privrede Goran Petković na VIII forumu\nCentralna tema ovogodišnjeg skupa, osmišljenog kao stručni i biznis forum, je: Inovacije i uštede – osnova poslovne uspešnosti u hotelijerstvu. Svoju viziju ove teme daće ugledni profesori univerziteta, hotelski konsultanti i menadžeri različitih nivoa – sa međunarodnom reputacijom, koji će učesnicima Foruma ukazati na inovativna, primenljiva rešenja, dragocena za opstanak i borbu na tržištu, koja donose uštede u različitim hotelskim sektorima. Zvezda ovogodišnjeg Foruma biće ugledni regionalni Sales & Account Manager francuske hotelske grupacije „Accor“ Jean-Pierre Hessmann, koji će ekskluzivno govoriti o inovacijama u sektoru prodaje i marketinga.\nPriznanja ambasadorima profesije\nKao i ranijih godina, učesnici Foruma biće u mogućnosti da se susretnu i sa brojnim drugim važnim ljudima iz hotelske industrije u zemlji i okruženju, da uspostave nove poslovne kontakte i razmene mišljenje s uspešnim hotelijerima i kolegama, da provedu aktivno dan bogat događajima i podele radost sa dobitnicima najvećih priznanja u hotelskoj industriji, a pre svega, jedinstvenog hotelijerskog „oskara“ – priznanja Ambasadori dobre usluge. Ovo unikatno priznanje u regionu dodeljuje se u dve kategorije: najboljem velikom i najboljem malom hotelu.\nNa IX forumu biće proglašeni i najuspešniji menadžeri: hotela, prodaje, hotelskog domaćinstva i recepcije. U ime hotelijera priznanja će primiti i najbolji poslovni partneri hotelijera – ove godine, u oblasti osiguranja i transporta, kao i najbolji medijski partner hotelijera. I ove godine, ekskluzivno priznanje – „Press zvezdica“, Redakcija časopisa Turistički svet sa kolegama iz ostalih redakcija dodeliće najboljem hotelu, sa najgostoljubivijim osobljem – po oceni novinara.\nPosted in preuzeti tekstoviOznačeno Beograd, hotelijerstvo, MFP, MICE, Srbija, turizam, usavršavanjeBy FHL1 komentar\nOne thought on “Jedan od najvećih susreta hotelijera 23. novembra u Beogradu”\n← Turistički promet u Republici Srbiji u periodu januar-septembar 2012. godine\nSmeštaj za studente Singidunuma u hotelu Slavija →


Naša zemlja nije BiH, naša zemlja je Srbija – DnevniZurnal\nNaša zemlja nije BiH, naša zemlja je Srbija\nby admin 17/09/2021, 00:49 1.7k Views\nSrpski član Predsedništva BiH Miroslav Dodik rekao je u Beogradu da je ponosan na to što su zajedno i Skupština Srbije i Skupština Republike Srpske usvojili zakon o zaštiti ćirilice.\n„To je deo zajedničkih naših napora i našeg jedinstva“, rekao je Dodik na centralnoj svečanosti povodom Dana srpskog jedinstva, slobode i nacionalne zastave i dodao da je to prvi u nizu zakona koje će usvojiti zajedno.\nRekao je da su Srbi iz Republike Srpske ponosni na to što se pod vođstvom predsednika Srbije Aleksandra Vučića gotovo svake godine proizvodi ovako moćna manifestacija srpskog jedinstva.\nDodik je poručio da ne voli da ih zovu Bosanci, naglasivši da su oni Srbi i da je on Srbin.\n„Mi nismo Bosanci, mi smo Srbi, ja sam Srbin, pravoslavac, govorim srpski, pišem ćirilicom, moja krsna slava je Đurđevdan i ništa me ne identifikuje po ničemu sa tom rečju Bosanac, ni u zavičajnom, ni u karakternom smislu, zato bih sve vas zamolio samo kažite jednostavno da smo Srbi, jer to jesmo“, rekao je Dodik.\nRekao je da je Srpska pravoslavna crkva odigrala najznačajniju ulogu u očuvanju srpskog identiteta, čuvajući srpske svetinje, jezik, pismo i krsnu slavu kao najvažnije delove srpskog identiteta.\nDodik je rekao je da ne razume čime Srbi izazivaju ljutnju drugih, da se Srbi ponašaju „jednostavno normalno“.\n„Samo želimo ono što je naše, mi ništa ne želimo tuđe, ne želimo druge da menjamo, ne želimo druge da asimiliramo, mi nismo onaj narod koji je živeo na tome, mada je osetio upravo mnogo štete od toga“, rekao je Dodik.\n„Mi hoćemo da jasno kažemo da vodimo jedinstvenu politiku zaštite srpskog naroda“ rekao je Dodik i zahvalio još jednom predsedniku Vučiću i njegovom timu zbog strategije odbrane Srbije, prema kojoj je Srbija spremna da ima obavezu i da mora da štiti Srbe gde god oni bili.\nOn je rekao da Srbi iz RS doživljavaju Srbiju kao svoju otadžbinu.\n„Mi imamo svoju republiku, ali naša otadžbina je Srbija, naša zemlja nije BiH, naša zemlja je Srbija. Uveren sam, Srbi koji su tako mnogo stradali u prošlom veku, da je ovaj vek vek našeg ujedinjenja i našeg jedinstva i počinjemo ovako“, rekao je Dodik.\nOn je naglasio da Srbi ne pozivaju na puške i topove, već na mir, saradnju i uvažavanje i da je Republika Srpska zemlja koju oni doživljavaju kao državu.\n„Ovo su naše države i ne želimo nikome nikakvo zlo“, rekao je on i dodao da hoće jedinstvo u miru i sa drugima – i sa Bošnjacima i sa Hrvatima i sa svima drugima i da Srbi žele u miru da se razvijaju.\n„Nemojte nam braniti da obeležavamo naše zajedničke praznike, nemojte nam dirati naše svetinje, nemojte nas stalno napadati“, rekao je Dodik.\n„Oni koji su manji od nas nek slobodno žive ovde i u Republici Srpskoj, ali ne možete nam braniti da budemo Srbi“, rekao je Dodik.


Aerodrome Crne Gore tužilo 200 zaposlenih | SEEbiz.eu\nObjavljeno: 03.03.2020 / 16:50\nRadnici su se na taj korak odlučili uglavnom zbog dugovanja po osnovu startnog dijela zarade, kao i neisplaćenih toplih obroka, zimnica, bolovanja, prevoza i prekovremenog rada.\nAdvokat Milovan Milošević kaže da sa koleginicama iz kancelarije zastupa između 60 i 70 zaposlenih, prenijela je agencija Mina.\n„Nismo precizirali koliko ukupno novca se potražuje od Aerodroma, jer nadležni u kompaniji mjesecima odbijaju da dostave vještacima neophodnu dokumentaciju. Nemamo vještačenu finansijsku dokumentaciju, ali naša procjena je da je bez prevoza, bolovanja i prekovremenog rada, oko 15.000 evra po zaposlenom, koji je na radu od prije 2008. godine“, rekao je Milošević.\nZa zaposlene koji su kasnije počeli da rade te sume su višestruko manje.\n„Radi se o tome da imamo slučajeve da jedan zaposleni ima više tužbi, zavisno od situacije“, objasnio je Milošević i dodao da su u međuvremenu zaključena neka poravnanja sa zaposlenima koji nisu tužili kompaniju, kao i da je u fazi pripreme ponuda za ostale koji su podnijeli tužbe.\nAdvokatica Vera Peković je saopštila da je punomoćnica više od 100 zaposlenih, od kojih su neki povukli tužbe.\n„Imamo probleme kad su u pitanju predmeti po tužbama zaposlenih u Aerodromima. Prema mom mišljenju, osnovni problem je diskriminacija zaposlenih, što je i protivustavno. Doneta je odluka da se prvo isplate radnici koji nisu tužili kompaniju. Postavlja se pitanje kakve veze ima to što je neko tužio firmu, a neko ne“, kaže Peković.\nPodsjetila je da visina tužbenih zahteva nije određena, jer je za to potrebno finansijsko veštačenje.\nTagovi: Aerodromi Crne Gore, Vera Peković


[VIDEO] Nebojša Zelenović u emisiji Kvaka 23: U Savetu Evrope branim državu – На вези\n[VIDEO] Nebojša Zelenović u emisiji Kvaka 23: U Savetu Evrope branim državu\nIdem u Savet Evrope da “branim državu, politička i ljudska prava”, istakao je u intervjuu FoNetu gradonačelnik Šapca i jedan od osnivača Saveza za Srbiju Nebojša Zelenović i najavio da će 6. novembra Kongresu lokalnih i regionalnih vlasti predočiti dokaze za “politički kriminal koji postoji u Srbiji”.\nOn je uoči puta u Strazbur, “na poziv generalnog sekretara Kongresa lokalnih i regionalnih vlasti Andresa Kiefera”, ukazao da je u medijima dva puta “proglašavan izajnikom, jer odlazi da kuka na svoju državu”.\n“Ja ne idem da kukam, već da branim državu i da branim ljudska i politička prava i sve što budem rekao dokumentovaću dokazima”, naglasio je Zelenović, u okviru serijala Kvaka 23.\nNavodeći da “sve to neće reći prvi put”, on je novinarki Danici Vučenić rekao da je “netačna ocena da internacionalizuje probleme opozicionih opština pre nego što je pokušao da ih reši pred domaćim insititucijama”.\nZelenović podseća da je uputio “sedam pisama predsedniku Vučiću, devet premijerki Brnabić i 10 ministru Aleksandru Antiću” i da je u njima ukazao na probleme koji muče grad Šabac i otežavaju njegovo redovno poslovanje.\n“Sve ovo što sam prikupio kao dokazni materijal i što nosim u Strazbur, sve sam ja to lepo objasnio i Ružiću, a on je probleme na sastanku pokušao da relativizuje”, objasnio je Zelenović.\nUpitan kakva očekivanja ima od Saveta Evrope, Zelenović je predočio da Komitet lokalnih i regionalnih vlasti “razmatra probleme lokalnih samouprava država članica i ukazuje na kršenje zakona” i naglasio da odlazi na “pravu adresu”.\nOn je predvideo da će Komitet za monitoring otvoriti tu temu, poslati monitoring grupu u Srbiju i ući u formalnu proceduru, koja se na kraju “mora završiti” nekakvim aktom, obavezujućim za državu koja je članica Saveta Evrope.\nNa pitanje zašto probleme nije izneo pred Stalnu konferenciju gradova i opština (SKGO) koja okuplja sve lokalne samouprave u Srbiji, on je odgovorio da je to “dobra organizacija, ali da se polako pretvorila u birokratski aparat koji služi državi”.\n“Imamo dobru komunikaciju sa SKGO, u smislu da obavljamo određene projekte zajedno, ali SKGO neće preduzeti nikakve korake da nam pomogne” ocenio je Zelenović.\nUpitan kako je moguće da u većini intervjua ističe da se Šabac razvija, a onda odlazi u Strazbur sa drugačijim stavovima, Zelenović je uzvratio da je “činjenica je da se Šabac razvija, ali da bi mogao da se razvija 10 puta brže, kada bi imao dovoljno novca iz republičkog budžeta”.\nOn smatra da “niko ne zna kako se deli novac lokalnim samoupravama” i navodi da se, uprkos zakonu, “pare dele proizvoljno”.\n“Čak ni ministar Ružić nije znao da mi objasni kako je grad Šabac sa 420 miliona dinara godišnjeg transfera, spao na 300 miliona”, rekao je Zelenović.\n“To su primeri koji govore i o kršenju pravila koja su zaštićena Poveljom Saveta Evrope o lokalnim samoupravama, usvojenom i od Srbije”, rekao je Zelenović i zaključio da “to mora tamo da iznese”.\nThe post [VIDEO] Nebojša Zelenović u emisiji Kvaka 23: U Savetu Evrope branim državu appeared first on Savez za Srbiju.\n← Вучић о Угљанину: Пусте жеље неодговорних политичара\nТело гардисте пронађено у згради премијера Француске →


Foto: A. P. / youtube\nZbog svih do sada evidentiranih propusta, Ljimaj smatra da bi svi članovi CiK trebalo odmah da podnesu ostavku.\nNa konferenciji za novinare Ljimaj je rekao da njegova stranka zabrinuta zbog, kako je rekao, do sada neviđene situacije, prenela je prištinska Gazeta Expres.\n- Dok je sve bilo u rukama građana sve je išlo kako treba, ali su problemi počeli kada je započeto prebrojavanje glasačkih listića - rekao je Ljimaj i dodao da je prvi problem uočen sa obrascima za glasanje.\nOcenivši da rad izborne administracije nikada nije bio lošiji, Ljimaj je ukazao da je zadatak CIK da saopšti konačne rezultate.\nZanemarivaje i otezanje sa konačnim rezultatima, dodao je, narušilo je integritet CIK.\nNaveo je da CIK nije dao odgovor o, kako je rekao, "krijumčarenim kovertama" iz centralne Srbije, kao ni o kršenju izbornog zakona prebrojavanjem glasova dijaspore.\nOcenio je da je sada, nakon odluke Vrhovnog suda da prihvati žalbu Samoopredeljenja, nejasno koji zakon reguliše izborni proces.\nZbog svega toga, istakao je, stvorena je haotična situacija u kojoj je "uništen i integritet CIK i sam izborni proces".\nLjimaj kaže da bi zbog toga članovi CIK trebalo odmah da podnesu ostavke.


Vučić: Verujem da Dačić nije kriv ali to šta ja verujem ne znači ništa – Nadlanu.com\nVučić: Verujem da Dačić nije kriv ali to šta ja verujem ne znači ništa\nObjavljeno 10. feb 2013. / 13:59:46\nBeograd — Prvi potpredsednik Vlade Aleksandar Vučić kaže da veruje da premijer Ivica Dačić nije počinio krivično delo prilikom susretanja sa Rodoljubom Radulovićem.\nOn je dodao da će konačan odgovor na to pitanje morati da daju nadležne državne insitucije.\n“Verujem da on nije počinio krivično delo, a to što ja verujem ne znači ništa, to će morati da kažu nadležne državne insititucije, a ako kažu drugačije…”, rekao je Vučić u emisiji “Stav Srbije” na TV Prva.\nPročitaj: Miša Banana: Nisam kriv za rušenje Vlade Srbije\nOn je dodao da je svim službama prosleđen zahtev od tužilaštva za prikupljanje obaveštenja (PO) vezanih za taj slučaj i da će službe sve što otkriju dostaviti nadležnom tužiocu.\nUpitan zašto se ne objavi svih 130 diskova na kojima se nalaze podaci o praćenju komunikacije državnih funkcionera sa pripadnicima Šarićevog klana, Vučić je odgovorio da niko od javnosti neće ništa da sakrije, ali da se znaju procedure delovanja nadležnih organa.\n“Sve je bukvalno urađeno po proceduri, PO je prosleđen službama, one će proslediti dokumentaciju, a neće se pričati da li je (Dragoljub) Mićunović jeo ribu i sa kim, nego ko je i da li je počinio krivično delo. Ako se utvrdi da je neko počinio krivično delo, odgovarće pred zakonom ove zemlje”, kazao je Vučić i dodao da se upravo na taj način grade institucije.\nUpitan na čemu temelji očekivanja da će Šarić biti uhapšen, Vučić je odgovorio da je uveren da će u prvoj polovini ove godine završiti taj slučaj.\nNa pitanje da li se Šarić nalazi u Švajcarskoj, Vučić je odgovorio i da je to tačno, takva infomacija se ne bi pojavila u medijima.\naleksandar vučićivica dačićmiša banana\nFinale Opel VIP Challenge by Michelin: Željko Joksimović najbrži!\nNajskuplji pas na svetu: Tibetanski Mastif izgleda kao zver!


Gradiska.com - Kenan Mahmutagić izradio jednu od pet najboljih mobilnih aplikacija u BiH\npetak, 31 januar 2020 08:52\nKenan Mahmutagić izradio jednu od pet najboljih mobilnih aplikacija u BiH\nUčenici Tehničke škole u Gradišci po ko zna koji put, pokazali su da svojim znanjem i umijećem uspješno stoje rame uz rame sa najboljima u oblastima koje izučavaju. Najnoviji uspjeh ostvario je Kenan Mahmutagić, učenik prvog razreda tehničara mehatronike, koji se, uz podršku profesora Mladena Vidovića i Radovana Marjanovića, plasirao među pet učenika koji su izradili najbolje mobilne aplikacije u BiH.\nNaime, krajem prošle godine, kompanija Mtel pozvala je zainteresovane srednje škole iz BiH da se prijave na takmičenje u izradi mobilnih aplikacija.\n„Napravio sam aplikaciju „Smart easy education“ koja na razne načine učenicima olakšava učenje i pomaže im da prebrode prepreke tokom školovanja. Primijetio sam da mnogi učenici izgube motivaciju i budu lošeg raspoloženja nakon lošijih ocjena ili nekih neugodnih situacija koje im se dese u školi, pa sam zbog toga želio upotrijebiti baš takve funkcije koje će im vratiti osmijeh na lice i izgubljenu volju za učenjem“, priča Kenan Mahmutagić, nadareni srednjoškolac koji se i prije upisa u Tehničku školu bavio izradom mobilnih aplikacija.\nPlasman među pet najboljih aplikacija na nivou BiH, omogućio je Kenanu da u februaru na regionalnom takmičenju svoju aplikaciju ukrsti sa najbolje rangiranim aplikacijama iz Srbije i Crne Gore.\n„U Tehničkoj školi, nastojimo pratiti aktuelne trendove u oblasti informacionih tehnologija, pa se u tom smislu vrši izbor i programskih jezika i razvojnih alata za njihovo korišćenje, a u skladu sa obavezama i ograničenjima koji proizilaze iz nastavnih planova i programa“, kažu u ovoj ustanovi. „Kvalitativno smo uznapredovali, posebno unazad tri godine, od kada smo upisali zanimanje Tehničar informacionih tehnologija, za koje je nastavni plan i program veoma moderan i usklađen sa aktuelnim trendovima, ističe prof. Mladen Vidović, naglašavajući težnju da učenici po završetku školovanja u Tehničkoj školi budu što kompetentniji, bilo za nastavak školovanja na visokoškolskim ustanovama ili za rad u nekim od kompanija koje se bave informacionim tehnologijama.\nI u oblasti vannastavnih aktivnosti, kroz sekcije programiranja i internet programiranja, i drugi zainteresovani učenici iz ostalih struka i zanimanja u Tehničkoj školi, uz podršku profesora, imaju mogućnost da nauče ono što nisu imali priliku kroz redovne predmete.\nViše iz kategorije: « Gimnazijalka Anđela Marčetić treća na republičkom literarnom konkursu\tDragici Matković ponovo ukazano povjerenje »


Prva OŠ: Posjeta ministra u Vladi TK Zlatana Muratovića | Zivinice.ba\nPočetna » Događaji » Prva OŠ: Posjeta ministra u Vladi TK Zlatana Muratovića\tŠefik Gadžo08.11.2017 13:39\nPrva OŠ: Posjeta ministra u Vladi TK Zlatana Muratovića\nDanas je Prvu osnovnu školu Živinice posjetio ministar za kulturu, obrazovanje, nauku i sport u Vladi TK mr.Zlatan Muratović sa saradnicima. Prema riječima direktora ove javne ustanove Omera Ramića ministar se najviše interesovao o uslovima rada škole, kao i realizaciji sredstava za saniranje infrastrukture, koje je Vlada uložila tokom protekle i ove školske godine.\n“Kako je poznato dobili smo sredstva Vlade TK za saniranje grijanja, tako da smo danas prvo pogledali prostoriju gdje je smještena nova kotlovnica, čime je izvršen uvid u realizaciju ove investicije. Naša škola je veliki potrošač toplotne energije: svaki dan ložimo po tonu uglju, pa ćemo u budućem periodu nastojati obnoviti krovnu konstrukciju zgrade, kao i dio zgrade sa ravnim krovom, te potom obaviti potrebnu toplifikaciju, kako bi smanjili potrošnju uglja. Naišli smo na razumjevanje od strane ministra Muratovića i očekujemo dalja ulaganja u obnovu zgrade naše škole”, rekao je direktor Ramić.\nOsim nove kotlovnice u Prvoj osnovnoj škole obnovljen je i dio toplovoda i toplotnih ventila na radijatorima, ali potrebno je još sredstava da se taj dio u potpunosti dovrši, čime bi se ostavrile uštede na uglju od oko 30 odsto.\n“Ovih dana smo uradili predračun na iznos od 22 hiljade KM za Vladu TK i općinu Živinice, od kojih očekujemo dalju podršku na sanaciji toplovoda, opremanju pet kabineta tablama i drugim nedostajućim namještajem”, ističe direktor Prve OŠ Omer Ramić.\nPodjsećamo da je Prva osnovna škola na vrednovanju rada odgojno obrazovbnih ustanova u TK redovno osvajala jedno od prva tri mjesta. Uskoro se očekuju novi rezultati i sličan plsman ove odgojno obrazovne ustanove, pa je zato potrebno i više ulaganja za stvaranje povoljnijih uslova u realizaciji programskih zadataka.\nTokom dana ministar Muratović posjetit će još nekoliko škola na području općine Živinice, s ciljem boljeg uvida u rad javnih ustanova iz sfere odgoja i obrazovanja./Š.G./


Stadion je projektovao arhitektonski studio Populous; Render: Populous\nNova sportska arena imaće pravougaoni oblik, moći će da primi 60.000 posetilaca, a dizajnirana je tako da kreira „najintimniju atmosferu u Evropi“.\nItalijanski fudbalski klubovi Inter i AC Milan nedavno su najavili da će njihov višedecenijski dom biti zamenjen stadionom koji je projektovao arhitektonski studio Populous.\nNazvan Katedrala, novi stadion u Milanu ugostiće navijače trofejnih fudbalskih klubova iz Serije A, koji su počev od 1926. godine igrali na stadionu Đuzepe Meaca, poznatom i kao San Siro.\nKatar dobio stadion u obliku tradicionalne „takije“\nNovi stadion moći će da primi 60.000 gledalaca; Render: Populous\nPoznate građevine kao inspiracija\nPrema predstavljenom projektu Populousa, novi stadion imaće pravougaoni oblik i moći će da primi 60.000 posetilaca, piše Dezeen.\nKako objašnjavaju arhitekte, formu stadiona su inspirisale dve najpoznatije građevine u gradu – katedrala Duomo di Milano i Galleria Vittorio Emanuele.\nEksterijer objekta karakteriše staklena fasada, podržana čvrstim „perajima“, koja će se širiti ka spoljašnjosti kako bi se organizovao prostor koji arhitekte opisuju kao „sunčanu galeriju“.\nTakođe, fasada će menjati boje u zavisnosti od toga koji od milanskih klubova tog dana nastupa. Za potrebe Milanovih mečeva sijaće crveno-plavo, dok će tokom nastupa Intera spoljašnjost stadiona biti plavo-crne boje.\nSunčana galerija iza staklene fasade; Render: Populous\nTo će biti objekat svetske klase, moderan i po meri napravljen dom za proslavljene klubove kakvi su Milan i Inter.\nUnutrašnjost stadiona je dizajnirana tako da kreira „najintimniju atmosferu u Evropi“, postavljajući navijače što bliže terenu.\nStadion će biti prekriven fotonaponskim panelima, a kišnica sa krova će se skupljati i ponovo koristiti u okviru objekta.\n„Katedrala će postati jedan od najpoznatijih stadiona u svetu fudbala“, rekao je izvršni direktor Populousa Kristofer Li.\n„Biće to objekat svetske klase, moderan i po meri napravljen dom za proslavljene klubove kakvi su Milan i Inter, a predstavljaće novo srce koje kuca u ovoj gradskoj četvrti. To će biti stadion u kom će uživati svi građani Milana tokom generacija koje dolaze, stadion koji je veran gradu i poštuje njegovo nasleđe“, dodao je on.\nStadion je dizajniran tako da kreira „najintimniju atmosferu u Evropi“; Render: Populous\nKritičari dižu glas protiv rušenja\nPlanirano je da novi stadion bude izgrađen uz postojeći San Siro, koji će zatim u sklopu rekonstrukcije biti i srušen.\nU planu je i uspostavljanje okolnog područja namenjenog samo za kretanje pešaka, dok će parking za automobile biti pomeren ispod nivoa zemlje i prekriven sa više od 110.000 kvadrata zelene površine.\nSan Siro je inače jedan od najpoznatijih stadiona na svetu, koji je dizajniran od strane arhitekte Ulisea Stačinija, a opsežno je preuređen uoči Svetskog prvenstva 1990. godine od strane firme Ragazzi and Partners.\nNjegova planirana zamena je svakako kontroverzna, a arhitekte, kritičari i tela koja se bave istorijskim nasleđem su kritikovali njegovo rušenje.\nProšle godine italijanski arhitekta Anđelo Rena predložio je da se stadion pretvori u memorijalni centar žrtava korona virusa, tako što će ga ispuniti sa 35.000 čempresa.\n#djuzepe meaca #duomo #fudbal #Giuseppe Meazza #Milan #populous #San Siro #serie a #stadion #The Cathedral


Strelci za crveno-bele, pred 2.000 gledalaca na stadionu Dragan Džajić, bili su Plavšić u 18, Orlandić u 20. i 24, Babunski iz penala u 43, Stojanović u 52, Račić u 55, Gavrić u 63, Joveljić u 67. i Ilić u 77, dok su za domaći tim pogodili Slavković u 61. i Đorđević u 65. minutu.\nTrener Miodrag Božović u Gračanici izveo je kombinovan sastav, potpognutim omladincima, koji su opravdali šansu i pokazali da je pred njima lepa budućnost, iako su naspram sebe imali niželigaša.\nUtakmica je odigrana na stadionu "Dragan Džajić", koji se nalazi u Sportskom kompleksu u Gračanici na Kosovu.\nMečuje prisustvovalo 2.000 gledalaca koji su napravili lepu atmosferu, pevajući klupske pesme i uzvikujući "Srbija, Kosovo i Metohija". Oni su mahali zastavama kluba, a na početku drugog dela meča upalili su baklje i dimne bombe.\nU poluvremenu utakmice funkcionerima beogradskog kluba dodeljene su povelje "prijatelji Gračanice".\nUlaznica za humanitarni meč koštala je 200 dinara a sredstva su namenjena humanitarnom fondu Eparhije raško-prizrenske i kosovsko-metohijske.\nFudbaleri Zvezde su i prošle godine odigrali humanitarnu utakmicu u Gračanici kada su pobedili sa 4:0.


Dan sećanja na preminule od HIV/AIDS-a, 2008. | AIDSresurs web portal\nPočetna › Aktuelnosti › Dan sećanja na preminule od HIV/AIDS-a, 2008.\nPovodom obeležavanja međunarodnog "Dana sećanja na preminule od side" 18. maja, održana je konferencija za novinare u organizaciji Ministarstva zdravlja.\nNa konferenciji su učestvovali Sandra Mančić, osoba koja živi sa HIV-om, dr Katarina Janković Terzić, istraživač u studiji o kvalitetu života osoba koje žive sa HIV-om i predstavnici Bugarske, Gruzije i Ukrajine na "Evrosongu".\nNa konferenciji je istaknuto da je socijalna reakcija društva u Srbiji na ljude pozitivne na virus HIV-a i dalje odbojna i da zbog toga oni žive u stalnom strahu da će ih, kada sazna, okolina odbaciti kao nepoželjne.\nDr Katarina Janković Terzić je iznela rezultate istraživanja tokom 2006. i 2007. godine na 20 osoba zaraženih virusom HIV-a, koje je pokazalo da i dalje postoji veliki stepen nerazumevanja za osobe koje žive sa HIV-om zbog neznanja i predrasuda. Istraživanje je sproveo tim Londonske škole za higijenu i tropsku medicinu, uz podršku UNDP-a iz Beograda, a rezultati i intervjui sa osobama koje žive sa HIV-om pretočeni su u knjigu "Biti pozitivan", za koju je Janković Terzić rekla da nije namenjena samo zaraženima virusom HIV-a, već i onima koji to nisu, kao i institucijama kako bi se upoznali sa kakvim se problemima susreću ljudi koji žive sa HIV-om.\nSvoja potresna iskustva iznela je Sandra Mančić, koja živi sa HIV-om od 2000. Najteže što joj se desilo je nerazumevanje i diskriminacija okoline kada su saznali da među njima živi neko ko je zaražen virusom HIV-a. Napustila ju je većina prijatelja, a diskriminaciju je doživela i od brata i sestre koji su insistirali da napusti kuću u kojoj je rođena sa obrazloženjem da ne mogu da izdaju kuću, jer niko ne želi da živi pored osobe zaražene HIV-om.\nUčesnici "Evrosonga" su među prvima simbolično upalili sveće za preminule od side i izrazili svoj protest zbog diskriminacije ljudi koji žive sa HIV-om. Prva je to učinila predstavnica Gruzije Diana Gurtskaja, pevačica koja ne vidi od rođenja, koja je nekoliko stihova svoje pesme "The peace will come" posvetila preminulima od HIV-a.\nU znak sećanja na preminule od side na Trgu Republike u 20 sati kao i širom sveta, raširena je crvena traka na kojoj su svi koji su želeli mogli da upale sveću i ostave svoju poruku.


Predrag Kon - Sputnjik Srbija\nEpidemiolog i član Kriznog štaba Predrag Kon ocenio je da je skoro nemoguće da se u Srbiji ponovi situacija s kovidom-19 kakva je bila u decembru, martu i aprilu, ali i dodao da je, što se tiče jeseni, nemoguće sada reći da virusa neće biti. Nedelje su u pitanju da spustimo virus do nivoa da nema ozbiljnog rizika, da se mirno otvaramo, rekao je Kon.\nUpozoravajuća poruka: Zdravstveni sistem na ivici propasti, dve alternative pred nama\nEpidemiolog i član Kriznog štaba Predrag Kon rekao je da je medicinski deo Kriznog štaba imao jasan stav da bi sve trebalo da bude zatvoreno najmanje 14 dana da bi se zaista spustio nivo aktivnosti virusa, ali je dodao da postoji ekonomski diktat. Upozorava da je zdravstveni sistem na ivici propasti i da ga jedino poštovanje mera može sačuvati.\nNova odluka: Sutra radno vreme do 12, u nedelju još oštrije mere, srednje škole na onlajn nastavi\nKrizni štab doneo je nove mere u borbi protiv virusa korona, da sutra sve radnje, osim prehrambenih, apoteka i benzinskih pumpi rade do 12, a u nedelju će biti zatvorene. Od ponedeljka na onlajn nastavu prelaze srednje škole.\nEpidemiolog dr Predrag Kon rekao je danas uoči sednice Kriznog štaba da je medicinski deo već ranije sve predložio i da neće promeniti predlog, a suština je šta će se odlučiti.


Predsednik Evropske komisije Joze Manuel Barroso ocenio je uocci posete Beogradu u ccetvrtak da nesaradnja s Haskim sudom ugrozava pridruzivanje Srbije i Crne Gore (SCG) Evropskoj uniji. Po njegovom misljenju vlasti u Beogradu ne smeju da dozvole da to dovede u pitanje sporazum o stabilizaciji i pridruzivanju koji moze biti potpisan do jeseni. Barroso je kazao da cce uputi rukovodstvu u Beogradu "vrlo snazan apel da uspostave punu saradnju sa Hagom".\nZoze Manuel Baroso i Oli Ren, prenecce Savetu ministara EU 27. i 28. februara procene o saradnji drzzavne zajednice sa Haskim tribunalom, od ccega cce zavisiti da li cce biti nastavljeni pregovori Srbije i Crne Gore i EU o sporazumu o stabilizaciji i pridruzzivanju, koji su joss ranije zakazani za 21 i 22. februar.\nMinistar finasija u Vladi Srbije Mladjan Dinkic je uveren da cce razgovorit biti nastavljeni pomenutog datuma.


Počinje 16. „Zimski uspon na Trem“ - juGmedia\nNIŠ – Tradicionalna masovna akcija „Zimski uspon na Trem“ koju Planinarski klub „Železničar“ iz Niša organizuje 16. put, počinje sutra kada će se nekoliko hiljada planinara okupiti u Donjem Dušniku. Oni će pokušati da vrh Suve planine visok 1810 metara osvoje u subotu, 25. februara.\nIskusni planinari „Železničara“ već su „probili“ stazu dugu 22 kilometra, kako bi poboljšali postojeće oznake i postavili drvene stubove na mestima gde treba skrenuti ili se pripaziti litica i snežnih streha.\nUčesnici akcije će biti smešteni u Osnovnoj školi „Vitko i Sveta“ u Donjem Dušniku ili u seoskim domaćinstvima, a po povratku sa akcije dobiće ručak i čaj, posle čega će organizacijama i klubovima biti dodeljene zahvalnice.\nOrganizatori naglašavaju da penjači moraju da ponesu odgovarajuću zimsku obuću i odeću, kamašne, baterijsku lampu, rezervnu odeću, vodu, vreće za spavanje sa podmetačima, ukoliko će prenoćiti u školi, i overenu zdravstvenu knjižicu. Oni koji ne budu imali kompletnu opremu ili, prema proceni vodiča, ne budu sposobni za napore koji ih pri usponu očekuju, mogu biti izuzeti iz akcije.\nU nedelju, 26. februara, biće organizovan izlet do sela Ćelije i rudnika kalcita u podnožju Sokolovog kamena.


U Beogradu otvorena izložba u okviru Dana iračke kulture : Nadlanu.com\nU Beogradu otvorena izložba u okviru Dana iračke kulture\nObjavljeno 3. okt 2012. / 21:42:12\nBEOGRAD, 3. oktobra 2012. (Beta) - Prvi potpredsednik Vlade Srbije Aleksandar Vučić rekao je u sredu u Beogradu da su poštovanje i medjusobna zahvalnost utkani u srpsko-iračke odnose i da su ministarstva odbrane Srbije i Iraka kičmeni stub bilateralnih odnosa dve zemlje.\nNa otvaranju izložbe slika iračkog umetnika Rijada al-Kajsija u Domu Vojske Srbije u okviru nedelje iračke kulture, Vučić je kazao da su se političke i druge okolnosti u Beogradu i Bagdadu dramatično menjale, ali da to nije uticalo na dobre odnose dve države koji su konstanta svakog vremena.\n"Kada je patio irački narod, patio je i srski narod, kada se irački narod radovao, radovao se i srpski", rekao je Vučić, koji je i ministar odbrane Srbije.\nOn je kazao da su brojni studenti iz Iraka koji u studirali u Srbiji njeni najbolji ambasadori i naveo da je Irak dajući posao srpskim firmama hranio porodice iz Srbije.\nAmbasador Iraka u Srbiji Falah Abdulsade je rekao da mnoge zajedničke osobine spajaju narod Iraka i Srbije, da postoji slicnost dve civilizacije i da će Irak učiniti sve da odnose dve države razvija i unapredi.\nPosle otvaranja izložbe, održan je koncert iračkog lautiste Selima Salima i umetničkog ansambla Ministarstva odbrane "Stanislav Binički". Treća nedelja iračke kulture u Beogradu počela je 1. oktobra, a trajaće do petka, 5. oktobra.


BalkanMagazin :: Prijavljivanje na NIS-ov konkurs Zajednici zajedno do 8. septembra\nPrijavljivanje na NIS-ov konkurs Zajednici zajedno do 8. septembra\nsreda, 23. avgust 2017 07:24\nNa konkurs Zajednici zajedno, kojim je je obuhvaćeno pet oblasti: ekologija, nauka/obrazovanje, javno zdravlje, socijalna zaštita, kultura i sport organizacije civilnog društva, javne ustanove, neprofitne organizacije iz 11 gradova i opština u kojima NIS posluje mogu se prijaviti do 8. septembra.\nKonkurs koji je kompanija NIS raspisala u okviru programa Zajednici zajedno za prijavu projekata u lokalnim samoupravama traje do 8. septembra.\nIz NIS-a podsećaju da pravo na prijavljivanje imaju sve organizacije civilnog društva, javne ustanove, neprofitne organizacije iz 11 gradova i opština u kojima NIS posluje: Beograd, Novi Sad, Čačak, Niš, Pančevo, Zrenjanin, Kikinda, Kanjiža, Srbobran, Žitište i Novi Bečej.\nRezultati konkursa biće objavljeni 13. oktobra 2017. godine, a sve informacije o uslovima i propozicijama javnog konkursa Zajednici zajedno mogu se pronaći na internet adresi www.zajednicizajedno.nis.eu.\nIz NIS-a napominju da kroz program Zajednici zajedno već devetu godinu zaredom pružaju doprinos razvoju lokalnih zajednica i kvalitetu života u njima. Do sada je kroz program podrške lokalnim projektima uloženo 904 miliona dinara, čime je podržano ukupno 864 projekata za razvoj lokalnih zajednica.


Svedok insistira na tome da Stanišić nije bio deo komande VRS-a | Institute for War and Peace Reporting\nSvedok insistira na tome da Stanišić nije bio deo komande VRS-a\nBivši oficir bosanskih Srba tvrdi da je okrivljeni, uprkos visokom rangu, imao ograničen uticaj.\nManojlo Milovanovic, defence witnes for Jovica Stanisic. (Photo: ICTY)\nPiše: Velma Šarić iz Sarajeva (TU br. 721, 9. decembar 2011.)\nSuđenje dvojici bivših visokih bezbednosnih zvaničnika Srbije, Jovici Stanišiću i Franku Simatoviću, nastavljeno je ove sedmice pojavljivanjem svedoka odbrane koji je sudu rekao da Stanišić ni na koji način nije bio deo komandnog lanca vojske bosanskih Srba (Vojska Republike Srpske, VRS).\nStanišić i Simatović se terete za učešće u zajedničkom zločinačkom poduhvatu čiji je cilj bilo nasilno i trajno raseljavanje ne-Srba iz mnogih delova Hrvatske i Bosne – progonom, ubijanjem i deportacijom hrvatskog, kao i bosansko-muslimanskog i bosansko-hrvatskog stanovništva.\nSvedok Manojlo Milovanović je penzionisani oficir VRS-a. Tokom 1994. i 1995. Milovanović je bio načelnik glavnog štaba VRS-a, na čijem je čelu bio general Ratko Mladić, koji je u maju uhapšen nakon što je 16 godina proveo u bekstvu, i koji trenutno iščekuje početak suđenja pred Tribunalom.\nMilovanović je Mladića opisao kao „nekoga koga je, kao kolegu, redovno viđao“, dodajući da su za vreme rata njih dvojica zapravo delila jednu malu kancelariju, sa dve stolice i jednim stolom.\nMilovanovićevo ovosedmično pojavljivanje nije njegovo prvo svedočenje pred Haškim tribunalom, pa čak ni na samom suđenju Stanišiću i Simatoviću. On se pred istim većem pojavio i u aprilu 2010., kada je potvrdio autentičnost takozvanih „Mladićevih dnevnika“, koji su u februaru te godine zaplenjeni u beogradskom stanu Mladićeve supruge.\nRatni dnevnici sadrže Mladićeve rukom pisane beleške, koje su nastajale u periodu od juna 1991. do pred kraj 1996. godine, i koje su u nekoliko drugih slučajeva pred Tribunalom već bile korišćene.\nNa početku onoga što je nazvano „dopunskim ispitivanjem svedoka“, Stanišićev branilac Vejn Džordaš (Wayne Jordash) je rekao da će se ovo saslušanje prevashodno ticati „onih delova dnevnika koji u vreme svedokovog prvog pojavljivanja nisu bili dostupni ni na jednom drugom jeziku izuzev na srpskom originalu“.\nDžordaš je rekao da „odbrana nije posumnjala u svedokov iskaz o autentičnosti dnevnika, niti u samu njihovu autentičnost“, ali da postoje „delovi dnevnika čija je autentičnost očito sporna i koje je odbrana pomno razmotrila“.\nMladića je svedok opisao kao „jugoslovenskog oficira starog kova – koji bi sve što je na nekom sastanku rečeno ukratko pribeležio odmah po okončanju tog sastanka, uključujući i svoja vlastita zapažanja“.\nMilovanović je dodao da je „to bila karakteristika najbolje obučenih vojnih profesionalaca, naučena tokom njihove vojne obuke u JNA [Jugoslovenska Narodna Armija]“.\nNa pitanje branioca o tome da li zna zbog čega „ne postoje beleške za onaj deo 1995. kada se sa Srebrenicom desilo ono što se desilo“, svedok je rekao da ne zna, i da nikada nije osetio potrebu da „Mladića pita bilo šta što bi se odnosilo na te događaje“.\nU srebreničkom masakru, počinjenom u julu 1995. godine, snage bosanskih Srba su ubile oko 8,000 bošnjačkih muškaraca i dečaka.\nMilovanović je dodao kako je on lično „u to vreme bio angažovan negde drugde, tako da zna samo ono što znaju i svi ostali, a to nije ništa naročito“.\nU optužnici se navodi da su Stanišić i Simatović u periodu od aprila 1991. do decembra 1995. pomagali osnivanje, naoružavanje i finansiranje paravojnih grupa koje su bile u tesnoj koordinaciji sa JNA, srpskom Teritorijalnom odbranom (TO), VRS-om i srpskim snagama u Hrvatskoj (Srpska vojska Krajine, SVK). Reč je o grupama koje su postale poznate po zločinima izvršenim nad nesrpskim civilima.\nU vezi sa grupom pod nazivom „Knindže“, kojom je komandovao Dragan Vasiljković, poznatiji kao Kapetan Dragan, Mladić je primetio kako se „jedan policajac požalio da je [ta grupa] podivljala“, nakon čega je – po rečima samog svedoka – Mladić Milovanoviću rekao „da obezbedi da se te stvari više ne dešavaju. Oni moraju ili biti pod našom kontrolom, ili ih treba poslati natrag u Srbiju, odnosno tamo odakle su došli“.\nSaoptuženi Simatović je navodno bio prvi komandant Jedinice za Specijalne operacije (JSO), koja je poznatija pod nazivom Crvene beretke. Nju je formirala služba Državne bezbednosti (DB) Srbije, a optužena je za etnička čišćenja u Bosni i Hrvatskoj.\nSvedok je rekao da o samoj jedinici malo toga može da kaže, ali da je Simatovića zaista sreo u zapadnoj Bosni, gde mu je okrivljeni „predstavio tu jedinicu“.\n„Ali nije delovalo da u vezi sa njima treba reći puno toga – izgledalo je da oni pomažu; da rade ono što jedinice specijalne policije inače rade“, kazao je Milovanović.\nSvedok je rekao i kako ne može da se seti sastanka koji je Mladić navodno pribeležio 2. avgusta 1992. godine, i na kojem je ratni predsednik bosanskih Srba, Radovan Karadžić – sudeći po beleškama – zatražio „da Crvene beretke budu stavljene pod kontrolu [VRS-a] prilikom svog delovanja u Republici Srpskoj“.\nMilovanović je, međutim, dodao da „ne vidi nijedan razlog zbog kojeg ta konkretna izjava ne bi bila tačna“.\nNa Džordaševo pitanje o tome da li mu je poznato kada su se Mladić i okrivljeni Stanišić prvi put sreli, svedok je odgovorio da ne zna i da to ne može ni znati.\nNa Džordaševu primedbu da se Stanišićevo ime u Mladićevim beleškama pojavljuje tek povodom sastanka održanog 2. jula 1993., Milovanović je rekao: „Stanišićevo ime sam ja lično čuo i ranije, ali ne od Mladića, niti se o tom imenu ikada raspravljalo na bilo kom sastanku koji smo održali u generalštabu“.\nOn je rekao da Stanišića doživljava kao važnu ličnost zbog njegovog ranga, ali da ne smatra da je on na bilo koji način sudelovao u lancu komandovanja VRS-a.\nMeđutim, na Džordaševo pitanje o tome zbog čega se u beleškama sa istog sastanka, održanog 2. jula 1993. godine, pominje i „finansiranje centara za obuku na Palama i u Hercegovini [područjima pod srpskom kontrolom]“, svedok je odgovorio kako „to ima vrlo malo smisla, pošto prvi put da čujem za bilo kakve VRS-ove centre za obuku kako na Palama, tako i u Hercegovini“.\nŠto se tiče finansiranja, kada je od njega zatraženo da prokomentariše belešku iz Mladićevog dnevnika od 8. jula 1993., u kojoj se navodi da je „Stanišić rekao da će oni [srbijanski DB] preuzeti finansiranje policijskih snaga [Republike Srpske]“, svedok je rekao kako to smatra „nerealnim“.\n„Policijske snage, koliko je meni poznato, nisu dobijale nikakva sredstva iz Srbije“, kazao je on. „Vojska jeste dobijala plate za preko 7,000 oficira VRS-a, kao pomoć od VJ-a [tj. Vojske Jugoslavije], ali ne mogu da zamislim da je postojao sličan aranžman za policiju. U stvari, ona je sve vreme trajanja rata bila siromašna i loše opremljena“.\nStanišića i Simatovića su srpske vlasti uhapsile 13. juna 2003.\nMKSJ još uvek nastoji da okonča rad do decembra 2014.\nKaradžić osporava svedočenje patologa o posmrtnim ostacima u Srebrenici\nBivši oficir osuđen za nepoštovanje suda\nUtvrđen datum početka dokaznog postupka odbrane u slučaju Tolimir\nJezička politika u Bosni i Hercegovini


-Suština odgovora koji ćemo predložiti Narodnoj skupštini Republike Srpske, koju ćemo na bazi toga i zakazati, biće upravo afirmacija stavova i mera koje ćemo predočiti Glavnom odboru - rekao je za RTS Dodik, koji je srpski član Predsedništva BiH.\nOn je ocenio da je jednako opasno nepravno postupanje visokog predstavnika, kao i stavovi SDA.\n-U tom pogledu ćemo biti malo pametniji, nego ranije...Imamo koncipiran odgovor koji je veoma jasan - istakao je Dodik.\nNaglasio je da to nije samo deklaracija SDA, već svemuslimanska deklaracija, jer sve političke partije kod muslimana na isti način tretiraju to pitanje.\nPrema njegovim rečima, deklaracija SDA je nastavak "Islamske deklaracije" Alije Izetbegovića, a Republika Srpska ima spreman odgovor, koji će biti sistematičan.\n- Naš odgovor će biti - vratite se izvornom Dejtonu. Poništite sve nepravne odluke visokih predstavnika u BiH, koji su otimali ovlaštenja Republici Srpskoj. Na bazi izvornog Dejtona možemo razgovarati o tome šta je BiH. Ako to ne želite, Republika Srpska će preduzeti mere da sebe zaštiti - poručio je Dodik.\nPodsetio je da je međunarodna zajednica uvek snažno reagovala kada bi Republika Srpska iskazivala svoje stavove, ali da sada ne vidi da reaguje na deklaraciju SDA, zato što je to deo dogovora.\nOn je ocenio da će sada neko iz međunarodne zajednice pokušati da minimalizuje deklaraciju SDA u smislu da je to samo njihov stav.


U Ulici Tahtali sokak od granate ispaljene s agresorskih položaja poginulo je šest sugrađana od kojih troje djece, a tri osobe su ranjene\nKANTON SARAJEVO Obilježena 28. godišnjica masakra u Tahtali sokaku na Bjelavama\nPoloženo cvijeće ispred spomen-ploče\nU Ulici Tahtali sokak kod broja 10 na Bjelavama, 10. oktobra 1992. godine od granate ispaljene s agresorskih položaja oko opkoljenog Sarajeva, poginulo je šest sugrađana od kojih troje djece, a tri osobe su ranjene.\nTog kobnog dana u igri su nastradala djeca: Belma Ahmetović (5), Anela Isanović (4) i Dževad Dautbašić (9) te još troje odraslih članova jedne porodice: Franjica Bartolec, njena kćerka Azra i zet Miroslav Vapetić.\nBrojne delegacije su danas u organizaciji Udruženja roditelja ubijene djece opkoljenog Sarajeva 1992.-1995. položili cvijeće ispred spomen-ploče i učenjem Fatihe i minutom šutnje izrazili dužnu počast tragično nastradalim sugrađanima.\n- Predsjednik Udruženja roditelja ubijene djece Fikret Grabovica kazao je da taj masakr potvrđuje da su tokom opsade Sarajeva zločinci s namjerom i ciljano ubijali građane a posebno djecu, te da je neophodno sačuvati od zaborava stravičnu istinu o dešavanjima tokom proteklog rata koju treba prenositi budućim generacijama - saopćeno je iz Općine Centar.\nU Kantonu Sarajevo potvrđeno 68 novozaraženih osoba koronavirusom\n10.10.2020 u 10:57\nKCUS: Testirano 199 uzoraka, 84 novozaraženih, od toga je u Kantonu Sarajevo 58 pozitivnih\n10.10.2020 u 09:13\nKanton Sarajevo Godišnjica


U prekidu saobraćaj na pruzi Beograd-Bar - Grad Prijepolje\nGrad Prijepolje > Vesti > Vesti > U prekidu saobraćaj na pruzi Beograd-Bar\nPODGORICA – Saobraćaj na pruzi Beograd-Bar u prekidu je nakon što su dva vagona putničkog voza, koji je saobraćao iz Prijepolja za Beograd, u srijedu poslijepodne iskliznula iz šina na dionici Valjevo-Kosjerić.\nU incidentu koji se dogodio nešto poslije 16 sati, između željezničkih stanica Lastra i Valjevski Gradac, nije bilo povrijeđenih, saopšteno je iz Željeznica Srbije.\nOčekuje se da će saobraćaj biti normalizovan sjutra u prijepodnevnim satima. Brzi voz koji saobraća iz Bara za Beogradbiće preusmjeren na pomoćni prevozni pravac preko Kraljeva i Lapova, i u glavni grad Srbije stići će sa zakašnjenjem od dva do tri sata.\nIz Željeznica Srbije kazali su da će njihova Komisija za vanredne događaje utvrditi uzrok iskliznuća vagona.


Spriječen ulazak 15.000 osoba - BIGportal.ba\nOko 6. 000 migranata trenutno boravi na području USK, a policijski službenici na svim rubnim dijelovima nastoje onemogućiti daljnji priliv migranata u taj kanton. O ovome će danas na sjednici raspravljati poslanici Skupštine USK, jer kako je navedeno samo u prvih šest mjeseci spriječen je ulazak oko 15.000 migranata na…\nOko 6. 000 migranata trenutno boravi na području USK, a policijski službenici na svim rubnim dijelovima nastoje onemogućiti daljnji priliv migranata u taj kanton.\nO ovome će danas na sjednici raspravljati poslanici Skupštine USK, jer kako je navedeno samo u prvih šest mjeseci spriječen je ulazak oko 15.000 migranata na području Bosanske Krupe, Ključa, Bihaća, Velike Kladuše, Bužima, Cazina, Bosanskog Petrovca, te Sanskog Mosta.\nPred poslanicima će se naći i izvještaj Ministartva zdravstva o izuzetno lošoj higijiensko-epidemiološkoj situaciji u “Biri”, koja je prebukirana. U izvještaju je istaknuto i nepridržavanje IOM-a preporuka izdatih od Zavoda za javno zdravstvo USK.\nS druge strane, pojašnjeno je i da teret pružanja zdravstvenih usluga za migrantsku populaciju snosi Kantonalna bolnica “Dr.Irfan Ljubijankić”, domovi zdravlja Bihać, Velika Kladuša, Cazin i Bosanska Krupa, piše Avaz.\n10 godina od Jacksonove smrti – TV stanice ga ignorišu, fanovi euforični


Povlači se nekvalitetan med - 381 vesti\nBy RedakcijaPosted on February 23, 2021 February 23, 2021\n“Prema našim saznjanjim, veterinarska inspekcija je uzela preko 150 uzoraka meda na terenu. Po prvi put se u svim uzorcima utvrđuje autentičnost meda, to jest poreklo šećera u medu. Tako se otkrivaju i veoma vešti falsfikati, koji inače prolaze standardne analize”, rekao je on.\nŽivadinović tvrdi da je, prema saznanjima SPOS, do sada otkriveno falsifikovanje meda od strane firme “Med Hani” iz Vučka kod Smedereva, i poljoprivrednog gazdinstva Vučenović iz Sremske Mitrovice.\n“Ipak pojava takvog meda prilikom kontrole je simbolična pojava, a u 99 posto slučajeva veterinarska je otkrila falsifikovani med, u rasponu od totalnih falsifikata koji nisu videli pčelu, do medova kojima je dodata značajna količina šećera”, rekao je on.\nTag: falsifikati inspekcija kvalitet meda med povlačenje meda\nNext post: Trgovina poljoprivrednim proizvodima sa Rusijom uvećana za 7%


Protest u Beogradu danas\nPonovo su prohodne Takovska ulica, Bulevar kralja Aleksandra, kao i okolne saobraćajnice.\nGrađani i aktivisti koji su danas učestvovali u blokadi saobraćaja u glavnom gradu, posle autoputa i Gazele, protest su nastavili u centru grada, kod Vlade i oko Skupštine Srbije.\nZatvoren saobraćaj kod Skupštine\nKako javlja reporter "Blica" sa lica mesta, centar Beograda je bio je blokiran, a građani su pozivali vozače iz automobila da im se pridruže.\nZbog svega toga u širem centru grada stvorile su se velike saobraćajne gužve.\nBlokada autoputa na Novom Beogradu i mosta Gazela završena je nešto posle 15 časova, kada je većina beogradskih ulica bile blokirana zbog protesta građana i aktivista, koji se protive usvajanju Zakona o eksprorpijaciji i Zakona o referendumu.\nKako je tada javio reporter "Blica", oni koji su danas protestovali su počeli da se razilaze, a deo njih je nastavio put ka Vladi Srbije i Skupštini Srbije gde bi, kako se nezvanično može čuti, protest mogao da bude nastavljen.\nOGRADA, KOVID SERTIFIKAT ILI TEST I DETALJNA SATNICA Sve o dočeku Nove godine ispred Skupštine Srbije